Soomaaliya waa Waddankii ugu Musuq maasiqa badnaa Sanadkii 2018-Akhriso | | Horufadhi Online\nTuesday, January 29th, 2019 | Posted by ho\nSoomaaliya waa Waddankii ugu Musuq maasiqa badnaa Sanadkii 2018-Akhriso\nMuqdisho (HM)-Hay’ada Daah-furnaanta Caalamka ee loo yaqaano Transparency International, ayaa soo saartay Warbixin diirada lagu saarayo waxyeellada musuqa uu ku hayo dalalka Caalamka iyo sida ay tahay in looga hortago.\nWarbixintan oo ah mid Sanadkiiba mar soo baxdo, ayaa waxaa sanadkii dhamaaday 2018 uu ahaa Sahan ay Hay’adda ku sameysay 180 wadan oo Caalamka ah, kuwaasoo loo kala saaray kuwa uu naafeeyay musuqa iyo kuwa ka guuleystay ee dagaalka xooggan la galay.\nSida ku cad warbixintan Transparency International Soomaaliya ayaa ah wadanka kaalinta ugu hoose ka gashay Liiska dalalka uu hoos u dhigay musuqa Dimuqraadiyadda, waxaana ay keentay 10 dhibcood ama 10%, Sidaas waxaa lagu sheegay warbixintan, waxaana Jaantuskan cusub uu muujinayaa in 90% uu musuqa saameeyay Soomaaliya.\nWadamada Suuriya iyo Koofurta Suudaan ayaa helay min 13 dhibcood, halka Yemen iyo Waqooyiga Kuuriya ay heleen min 14 dhibcood, dalalka Afghanistan iyo Sudan ay heleen min 16 dhibcood.\nGobolka ugu musuqa badan Caalamka ayaa lagu sheegay inuu yahay waddamada ka hooseeya saxaraha Afrika oo ay Soomaaliya ka mid tahay, waxaana ay tiradoodu gaareysaa 32 dal.\nHay’ada Transparency International ayaa dhinaca kale soo bandhigtay dalalka ugu horeeyay ee ka guuleystay Musuqa, waxaana ka mid ah Denmark oo keensatay 88 dhibcood iyo New Zealand oo la timidi 87 dhibcood.\nHalkan hoose ka eeg Shaxda.\nShort URL: http://horufadhimedia.com/?p=71792\nPosted by ho on Jan 29 2019. Filed under wararka. You can follow any responses to this entry through the RSS 2.0. You can leave a response or trackback to this entry\n1 Comment for “Soomaaliya waa Waddankii ugu Musuq maasiqa badnaa Sanadkii 2018-Akhriso”\nHey`adan, waxan ay iska qortay, xaga Somaliya 99.9% waa mala awaal. Ilaa dawladii Carta, waa dawladii ugu daacadsanayd xaga la dagaalanka musuqmaasuqa, inkastoo rag ka mid ahaa dawladii hore ay ku jiraan golaha wasiirada sida ganacsiga, warfaafinta, arrimaha debeda, wey yar tahay musuq muuqda oo ay samayn karayaan 3daa wasaaradood. Hey`adaha reer galbeedka waxay ku shaqeeyaan al walaa wal baraa, kuwan ay amaaneen waa kuwa ay dhuuqaan dhaqaalahooda, kuwa ay durkiyeena waa kuwa ay karsanayaan si ay u helaan dhaqaalahooda. Warbixintan, ma aha xaqiiq, xujo loo soo qaato. WBT


Cabdi Iley oo maanta maxkamad la hor keenay iyo dambiyadda uu Soomaalida ka galay oo dacwadda ka muuqan. – Xeernews24\n30. Januar 2019 /in WARAR/NEWS /von admin\nMaxakamada Ethiopia maxay ku soo eedaysay Cabdi Maxamuud Cumar Iyo muwaadiniinta kale ee la xidhan maxaa lagusoo eedeeyay maanta?\nMadaxweynihi hore ee DDSI Cabsi Maxamud Cumar ayaa Maanta markale Maxkamad laso taagay iyadoona Xeer ilaalinta Ethopia ayaa sheegtay in 47 oo uu ugu horeeyo Madaxweynihii hore ee deegaan ka Soomaalida Cabdi Maxamuud Cumar ayaa maanta dacwadooda la horgeeyay maxkamadda sare ee dalka Ittoobbiya.Xeer ilaalinta guud ayaa halkaa kusoo bandhigtay danbiyada loo haysto eedaysanayaasha oo ay kamid yihiin;\n1.Aas-aasida iyo abaabulka koox loogu magac daray H E E G O oo ay dawladu ku bixisay qarash kabadan 9 milyan oo birr oo uu leeyahay xafiiska dhalinyarada iyo ciyaaraha ee deegaanka islamarkaana loo qeybiyay teleefoono nooca Samsung galaxy-ga ah oo gaadhay 41 xabbo,iyaga oo sidoo kale la magacaabay 9 xubnood oo guddiga fulinta ah lagu qalabeeyay bastoolado. Kooxda ayaa loo furay bar facebook-ga ah oo loogu magac daray“Heego waa heegan“.halkaas oo ay ka faafinayeen dacaayado kadhan ah dawlada dhexe oo ay ku jiraan in Shidaalka,dahabka iyo kheyraadka deegaanka ay xoog ku qaadanayso,ayna doonayso in ay si sharcidaro ah udumiso xukuumada deegaanka ka jirta.Waxa kale oo ay sheegeen baa layidhi koox dani in qowmiyada Oromada oo adeegsanaysa ciidamadeeda federaalka ay la wareegayso dhulka Soomaaliyeed.\nSidda ku cad eedeeymaha maxkamadda la horkeenay HEEGO ayaa amar buuxa oo uu leeyahay madaxwey nihii deegaanka ee xilligaas Cabdi lagu siiyay,\n● In ay iska horkeenaan shacabka deegaanka soomaalida iyo qowmiyadaha kale ee la degan.\n● Boob iyo dhac ay ugeystaan bangiyada iyo ganacsiyada qowmiyadaha kale.\n● Gubida kaniisadaha ay qowmiyadaha kale magaalada kuleeyihiin.\n● Abaabulka dhalinyarada gobolada iyo degmooyinka oo lagasoo dhaadhiciyo in shaqooyin lasiinayo haddio ay difaacaan nidaamka deegaanka kajira.\n● In ay beegsadaan cid walba oo ay u arkaan in ay kasoo horjeedo amaba khatar kuyihiin maamulka deegaanka kajira.\n● Amarka Madaxweynihii hore ayaa sidoo kale lasheegay in uu farayay ciidamada kahortaga rabshadaha ee looyaqaano“Armaa batenaaga“in ayna wax falcelin ah kasameyni karin howlgalada ay fulinayso kooxda heego islamarkaana ay xeryahooda ku ekaadaan.\nDacwad oogida xeer ilaalinta kadib ayay Maxkamadu amartay in eedeysanayaasha la siiyo fursad ay iskaga difaacaan qodobada lagusoo oogay islamarkaana maxkamada dib loogu soo celiyo 29ka bisha Tir ee kalandarka Itoobiya Inta kahoreysana lagu sii haayo xabsiga saxitaanka ee addis Ababa iyada oo waxii damiin ahna markaa kadib la eegi doono.Isla maxkamadda ayaa sidoo kale go’aamisay in eedaysane;Teddy lagusii daayo damiin kadib markii uu miiska dhigay adduun lacageed oo gaadhaya sideetan kun oo birr. (80,000).\nUgu danbayn sharciga Ethiopia ayaa mar walba cadaadis saara shacabka iyo maamulka Soomaalida meesha shacabka qowmiyadaha kale loola dhaqmo si naxariis leh.\nXildhibaan ka tirsan baarlamaanka Maamulka Hargeysa oo quustii ugu danbaysay... Qalalaasaha iyo Furfurnaantu Miyay wada Socdaan?


BOQORRADII LABAAD 9 - Kitaabka Quduuska Ah\nBOQORRADII LABAAD 9\n1Markaasaa Eliishaa u yeedhay mid qoonkii nebiyada ka mid ahaa, oo wuxuu ku yidhi, War guntiga isku giiji, oo weelkan saliidda ahna gacanta ku sii qaado, oo waxaad tagtaa Raamod Gilecaad.\n2Oo markaad halkaas tagto waxaad doondoontaa Yeehuu ina Yehooshaafaad oo ahaa ina Nimshii, oo u tag oo walaalihiis ka dhex kici, oo intaad kaxaysid qol hoose la gal.\n3Oo markaas waxaad qaadataa weelka saliidda ah oo madaxiisa ku shub, oo waxaad ku tidhaahdaa, Rabbigu wuxuu kugu leeyahay, Waxaan kuu subkay inaad ahaato boqor u taliya dalka Israa'iil. Oo markaas intaad albaabka furtid carar oo innaba ha raagin.\n4Sidaas daraaddeed ninkii dhallinyarada ahaa oo nebiga ahaa wuxuu tegey Raamod Gilecaad.\n5Oo markuu yimid ayuu arkay saraakiishii ciidanka oo fadhida; oo wuxuu ku yidhi, Sirkaalow, farriin baan kuu wadaa. Markaasaa Yeehuu yidhi, Kayagee baad u waddaa? Isna wuxuu yidhi, Adigaan kuu wadaa, sirkaalow.\n6Oo markaasuu intuu kacay ayuu gurigii galay, dabadeedna saliiddii buu madaxiisa ku shubay, oo wuxuu ku yidhi, Rabbiga ah Ilaaha reer binu Israa'iil wuxuu kugu leeyahay, Waxaan kuu subkay inaad ahaato boqor u taliya dadka Ilaah oo ah dadka Israa'iil.\n7Oo adna waa inaad laysaa reerka Axaab ee sayidkaaga, inaan ka aargudo dhiiggii addoommadaydii nebiyada ahaa, iyo addoommadii Rabbiga oo dhan ee ay Yesebeel daadisay.\n8Waayo, Axaab reerkiisa oo dhammu waa halligmayaa; oo Axaab waan ka baabbi'in doonaa wiil kasta ha ahaado mid kasta oo dalka Israa'iil ku dhex xidhan ama mid kasta oo ku dhex furan.\n9Oo reerka Axaab waxaan ka dhigayaa sidii reerkii Yaaraabcaam ina Nebaad iyo sidii reerkii Bacshaa ina Axiiyaah oo kale.\n10Oo Yesebeel ayaa eeydu ku cuni doonaan dhulka Yesreceel, oo ninna iyada ma xabaali doono, oo markaasuu albaabkii furay oo cararay.\n11Markaasaa Yeehuu u soo baxay addoommadii sayidkiisii; oo midkood baa wuxuu isagii ku yidhi, War wax waluba ma hagaagsan yihiin? Ninkan waalanu muxuu kuugu yimid? Oo isna wuxuu ku yidhi, Idinku waad garanaysaan ninka iyo hadalkiisu wuxuu ahaaba.\n12Oo iyana waxay yidhaahdeen, Taasu waa been; ee bal hadda noo sheeg. Markaasuu yidhi, Saas iyo saas buu igula hadlay, oo igu yidhi, Rabbigu wuxuu kugu leeyahay, Waxaan kuu subkay inaad ahaato boqor u taliya dalka Israa'iil.\n13Markaasay dhaqsadeen oo nin waliba wuxuu qaatay dharkiisii, oo hoostiisay dhigeen jaranjarada dusheeda, buun bayna ku dhufteen, oo waxay yidhaahdeen, Yeehuu waa boqor.\n14Sidaasuu Yeehuu ina Yehooshaafaad oo ahaa ina Nimshii u shirqoolay Yooraam. (Haddaba Yooraam iyo dadka Israa'iil oo dhammu waxay u sii haysteen Raamod Gilecaad Xasaa'eel oo ahaa boqorkii Suuriya daraaddiis,\n15laakiinse Boqor Yooraam wuxuu ku noqday Yesreceel in laga soo daweeyo nabrihii reer Suuriya ku dhufteen markuu la diriray boqorkii reer Suuriya oo Xasaa'eel ahaa). Markaasaa Yeehuu wuxuu yidhi, Hadday idinla wanaagsan tahay yaan ninna baxsan oo magaalada ka bixin si uu intuu Yesreceel tago xaalkan u sheego.\n16Markaasuu Yeehuu gaadhifaras fuulay, oo wuxuu tegey xagga Yesreceel, waayo, Yooraam baa halkaas jiifay, oo Axasyaah oo ahaa boqorkii dalka Yahuudahna wuxuu u yimid inuu Yooraam arko.\n17Haddaba waardiyihii wuxuu kor taagnaa noobiyaddii Yesreceel, oo wuxuu arkay kooxdii Yeehuu oo soo socota; markaasuu yidhi, Waxaan u jeedaa koox. Yooraamna wuxuu yidhi, Nin faras wata u dir, oo ha ka hor tago, oo ha ku yidhaahdo, War ma nabad baa?\n18Sidaas daraaddeed waxaa tegey mid faras ku jooga inuu isaga ka hor tago, oo wuxuu ku yidhi, Boqorkii wuxuu ku leeyahay, Ma nabad baa? Oo Yeehuu baa wuxuu ku yidhi, War maxaa nabad kaa galay? I soo daba gal. Markaasaa ninkii waardiyaha ahaa wuxuu yidhi, Ninkii wargeeyska ahaa wuu u tegey iyagii, laakiinse soo noqon maayo.\n19Markaasuu haddana diray mid labaad oo faras ku jooga, oo isna intuu u tegey ayuu ku yidhi, Boqorkii wuxuu ku leeyahay, Ma nabad baa? Oo Yeehuu baa ugu jawaabay, War maxaa nabad kaa galay? I soo daba gal.\n20Markaasaa ninkii waardiyaha ahaa yidhi, Isna wuu u tegey iyagii, laakiinse soo noqon maayo, oo socodkuna wuxuu u eg yahay sidii socodkii Yeehuu ina Nimshii; waayo, wuxuu gaadhifaraskiisa u kaxeeyaa sidii isagoo waalan.\n21Markaasaa Yooraam yidhi, Gaadhifaras diyaariya. Oo iyana gaadhifaraskiisii ayay diyaariyeen. Kolkaasaa Yooraam oo ahaa boqorkii dalka Israa'iil iyo Axasyaah oo ahaa boqorkii dalka Yahuudahba waxay baxeen isagoo mid waliba gaadhifaraskiisii ku jiro, oo waxay u baxeen inay Yeehuu ka hor tagaan, oo waxay ka heleen beertii Naabood kii reer Yesreceel.\n22Oo markii Yooraam Yeehuu arkay ayuu ku yidhi, War Yeehuu, ma nabad baa? Oo isna wuxuu ugu jawaabay, War xaggee nabadu joogtaa inta hooyadaa Yesebeel dhillanimadeedii iyo sixirnimadeediiba ay aad u badan yihiin?\n23Markaasaa Yooraam intuu faraskii dib u ceshaday ayuu cararay oo wuxuu Axasyaah ku yidhi, War Axasyaah, tanu waa khiyaano.\n24Markaasaa Yeehuu qaansadiisii ku xooday xooggiisii oo dhan, oo Yooraam ku dhuftay labada garab dhexdooda, oo fallaadhiina waxay ka mudhbaxday wadnaha, markaasuu ku dhex dhacay gaadhifaraskiisii.\n25Kolkaasaa Yeehuu wuxuu ku yidhi Bidqar oo sirkaalkiisii ahaa, Isaga kor u qaad oo ku dhex tuur beerta Naabood kii reer Yesreceel; waayo, bal xusuuso sidii Rabbigu isaga hadalkan culus uga sheegay markaynu aniga iyo adiguba innagoo fardo fuushan aabbihiis Axaab daba soconnay;\n26Rabbigu wuxuu yidhi, Hubaal shalayto waxaan arkay Naabood dhiiggiisii iyo dhiiggii wiilashiisii, haddaba adiga beertan baan abaalkaaga kugu siinayaa. Sidaas daraaddeed isaga qaad oo beerta ku dhex tuur sidii erayga Rabbigu ahaa.\n27Laakiinse Axasyaah oo ahaa boqorkii dalka Yahuudah markuu taas arkay ayuu u cararay xagga gurigii beerta. Oo Yeehuuna wuu eryaday oo wuxuu yidhi, War isagana gaadhifaraskiisa ku dhex dila. Markaasay isagii ku dileen jiirtii Guur oo Yiblecaam ku ag taal. Wuuna u cararay xagga Megiddoo oo halkaasuu ku dhintay.\n28Addoommadiisii ayaa gaadhifaras xagga Yeruusaalem ugu qaaday, oo qabrigiisii ayay awowayaashiis kula aaseen magaaladii Daa'uud dhexdeeda.\n29Oo Axasyaah wuxuu dalka Yahuudah boqor ka noqday sannaddii kow iyo tobnaad oo Yooraam ina Axaab.\n30Oo Yeehuu markuu Yesreceel yimid ayaa Yesebeel maqashay, markaasay intay indhakuulatay oo gambaysatay daaqaddii ka fiirisay.\n31Oo markii Yeehuu iriddii ka soo galay ayay tidhi, Simriigii sayidkiisii dilayow, ma nabad baa?\n32Oo isna intuu kor u eegay xagga daaqaddii ayuu yidhi, War yaa ila gees ah? Yaa ila gees ah? Markaasaa waxaa soo fiiriyey laba ama saddex nin oo bohon ah.\n33Kolkaasuu ku yidhi, Soo tuura iyada. Iyana way soo tuureen, oo dhiiggeedii waxaa qaar ku saydhmay derbigii iyo fardihii; oo isna kolkaasuu iyadii ku tuntay.\n34Oo markuu meeshii galay ayuu wax cunay oo wax cabbay, dabadeedna wuxuu yidhi, Bal naagtan habaaran u jeesta oo aasa, waayo, iyadu waa ina boqor.\n35Oo iyana waxay u tageen inay iyadii soo aasaan, laakiinse waxba kama ay helin dhaladii iyo cagihii iyo calaacalihii gacmaheeda mooyaane.\n36Sidaas daraaddeed way soo noqdeen, oo isagii bay u soo sheegeen. Wuxuuna yidhi, Kanu waa eraygii Rabbigu kaga hadlay addoonkiisii Eliiyaah kii reer Tishbii isagoo leh, Beerta Yesreceel dhexdeeda ayaa eeydu ku cuni doonaan Yesebeel hilibkeeda.\n37Oo Yesebeel meydkeedu wuxuu ahaan doonaa sida digo taal beerta Yesreceel dhexdeeda, si aan loo odhan, Tanu waa Yesebeel.\n< BOQORRADII LABAAD 8\nBOQORRADII LABAAD 10 >


Bulsho ay raggeedu qabtaan howsha dumarka - Aayaha\nHome/ARIMAHA BULSHADA/Bulsho ay raggeedu qabtaan howsha dumarka\nMid ka mid ah bulshada Awraamba oo canjeero reerkiisa u dubayo\nBulshada Awramba ee ku nool dalka Itoobiya ayaa noqotay bulshada keli ah ee dhaqan ahaan u qaadatay ragga iyo dumarka iney xuquuq siman leeyihiin, shaqadana ay u siman yihiin. Mar haddii aad bulshadaasi ka mid tahay ma jirto wax la yirahdo shaqo rag iyo shaqo dumar howl walba si siman ayaa loo qabanayaa.\nBirtukaan Kibret iyo Tirusew Baante waxay ku dhasheen kuna soo barbaareen bulshada Awraamba oo dhaqan ahaan u qaatay sinnaanta jinsiga.\nBulshada Awraamba waxaa aasaasay oo iisu keenay Zumraa Nuuruu sanadka marka uu ahaa 1964-kii, Wuxuuna Zumraa dalxiisayaasha uu u sharraxayaa bulshadan waxa ay kaga duwan tahay bulshooyinka kale ee ku nool dalka Itoobiya intiisa kale.\nZumraa Nuuruu wuxuu bulshadan ku sheegay iney tahay “bulsha dhaqan ahaan u qaadatay Caddaalad, Sinnaan, Isixtiraam, Imaqal iyo Iisu dulqaadasho.”\nQof bulshada Awraamba ka tirsan marka uu subixi hurdada ka soo tooso wuxuu qabanayaa shaqa kasta oo taallo haddey ahaan lahayd in qureec la diyaariyo, in guriga la xaaqo ama la masaxo, in alaabta la meyro iwm.\nShaqa kasta oo taalla inta qof ee guriga ku nool si siman ayey u qaybsanayaan iyada oo aan jinsi loo eegeyn shaqadana loo siman yahay.\nBirtukaan iyo Tirusew waxay bulshadan u xilsaartay cid kasta oo dalxiis iyo iney dhaqankooda wax ka ogaato ugu timaaddo iney horkacayan wixi xog ah ee ay u baahan yihiinna ay si hufan u siiyaan, balse waxay wariyaha BBC ee la kulmay u sheegeen shaqadi guriga ee ay saaka ku qornaayeenna iney mar hore soo qabteen.\nBulshada Awraamba waxyaabaha ay ku soo caan baxday waxaa ka mid ah iney jirin shaqa jinsi gaar ah loo nisbeeyo oo wuxuu si buuxda dhaqankooda uu uga soo horjeedaa ‘shaqa dumar’ ama ‘shaqa rag’ wax la kala yirahdo.\nSida oo kale bulshadaasi waxay u siman yihiin waxbarashada oo ragga iyo dumarka waa iney si siman wax u bartaan, sida oo kale shirarka lagaga hadlayo danaha bulshadaasina dumarka tira ragga la siman ayey kaga soo qayb galayaan iyaga oo weliba cod iyo hoggaaminba ku leh shirkaasi.\nBirtukaan waxay aaminsan tahay marka ay canjeero dubeyso inuu ninkeeda suuga uu kariyo oo keli ah ay ahayn sinnaanta jinsiga balse arrinta ugu muhiimsan waxaa weeye “dumarka fikirkooda sida loo tixgelinayo iyo wax kasta oo ay dumarka ka maqan yihiin iney bulshadaasi dhexdeeda meel mar ka noqoneyn.”\nBulshooyinka kale intooda badan danihiisa gaarka ah ayuu ka hormarinayaa danaha bulshada uu la nool yahay, basle Bulshada Awraamba wax aad adigu gaar u leedahay malaha wax walba waa la wada leeyahay.\n“Aniga arrintaa ima quseyso wax la yirahdo ma jiraan, qof walba shaqada dhinaciisa ayuu ka qabanayaa aqoonta uu leeyahayna wuxuu la wadaagayaa bulshada inteeda kale oo isaga iskuma koobaya.”\nSida uu dhigayo dhaqanka bulshadaasi qofka marka ay da’diisu gaarto 18 jir ayuu shaqa billaabayaa sida dhar tolidda, sameynta agabka guriyaha looga dhaqmo, qof walbana shaqada uu qabanayo mas’uuliyad u gaar ah oo kaga aaddan lagalana xisaabtamo ayaa loo dhiibayaa iyada oo aqoontiisa iyo kartidiisa loo eegaya oo aan jinsi loo eegeyn.\n“Tan kale malahan qof madax ah iyo qof la amrayo midna oo bulshada oo dhan waa ay siman tahay, qofki xil loo dhiibana bulshada dhexdeeda waxaa looga yaqaanna qof dhibban oo xil bulsho lagu culeysiyey.”\nGebeyaa Mekonnin waxay ka tirsan tahay bulshadan, waxayna sheegeysaa bulshada Awraambaa iney tahay bulsha nabadda ay sal dhigatay.\nLaba qof haddii ay ismaandhafaan dhaqanka bulshadaasi wuxuu ku qasbayaa iney degdeg iisu cafiyaan, haddii khilaafkooda uu weynaadana si nabad ah ayaa khilaafkooda lagu dhameeynayaa.\n“Beenta, Xumaanta iyo wax kasta oo aan wanaagsaneyn ee aan rabin in aniga la igu sameeyo cid kale in lagu sameeyo ma oggaalanayo bulshada oo dhanna waa ila mid” ayey tiri.\nBulshada Awraamba maxaa laga sheegaa?\nHab noolaleedka bulshada waxaa u jideeyey oo baray ayna iska soo dhaxlayeen nidaamka uu u dejiyey Zumraa. Bulshada oo dhaqankeeda ay dad badan aad ula dhaceen oo ay si weyn u soo dhaweeyeen haddana waxaa jira qaar kale oo dhaleeceeya oo yirahda waa bulsha istakoortay.\nXilliyadan dambana waxaa aad u sii kordhaya dadka daneeya iney soo arkaan hab noolaleedka bulshadan oo dal iyo dibadba ka imanaya.\nWaxaana si gaar ah u daneeya dalxiisayaasha, cilmi baarayaasha iyo ardayda jaamacadaha oo inta badan aan laga waayin.\nGabayaa waxay sheegtay “ciddi na weydiisa dhaqanka aan leennahay ama dooneyso iney bulshadan wax ka ogaato jawaabta aan siinno waxaa weeye wax walba ficil ahaan iney ku tusaan qof walbana isaga oo qanacsan uu ka tago.”\nYaa ka mid noqon kara Bulshada Awramba?\nCid walba oo diyaar u ah iney u hoggaansato shuruucda iyo nidaamka ay dejisatay bulshada Awraamba wuu ka mid noqon karaa.\nXubin ka tirsan bulshada marka uu u safro meel ka baxsan deegaanka ay bulshadaasi ku nooshahay waxay la kulmaan dhibaatooyin iyaga oo la qabsan waayo noolasha bulshooyinka kale.\nKindiye oo bulshadan ka tirsan ayaa wuxuu sheegayaa “mar uu safar ku tagay deegaan kale oo uu xanuunsaday beertiisa wuu qodan waayey cid u qoddana ma helin haddii laakiin aan bulshada Awraamba dhexdeeda ku xanuunsan lahaa beerteyda aniga oo aan cidna kaalma weydiisan bulshada ayaa ii qodi lahayd maadaamaa uu jiro guddi u qaabilsan caawinta qofka caawinta u baahan.”\n“Bulshadina uu la qabsan waayey sidaana uu isaga soo tagay oo uu dib ugu soo noqday bulshadiisa.”\nka soo qaybgalka shirarka wadatashiga beesha Awraamba da’ kuma xirna\nKulammada iyo Go’aannada ka soo baxaba si ay bulshada dhan uga qayb qaadato qodobba loo dhan yahayna ay uga soo baxaan qoys weliba 15 maalmood ayuu si gooni gooni ah uu uga wada hadlayaan.\nQoys kastana go’aankiisa ayuu shirka loo dhan yahay ku soo bandhigayaa, fikirka qofka uu soo jeedinayana waxaa lagu tijaabinayaa inuu ficil ahaan uu u muujiyo.\n“Carruurta xataa waxay xaq u leeyihiin wixi quseeya qoyskooda iney waaliddiintooda kala hadlaan oo ay fikirkoodana dhiibtaan xaq iney u leeyihiin ayaa lagu soo tarbiyeynayaa.” ayuu yiri Zumraa Nuuruu.\n“Waxaanna aaminsannahay ayuu yiri dadka ilaahey rag iyo dumarba si siman ayuu ka dhigay marka uu abuurayey inaan anaga kala sarreysiinna iney khalad tahay.”\nZumraa “wuxuu bulshadiisa uu ku tilmaamay bulsho caddaalad iyo sinaan caada ka dhigatay”.


Xukumadda Jarmalka ayaa siineysa Microsoft $886,000 kadib Markii ay ku Guul Darreysatay Iney Ka Guraan W7 - Jowhar Somali news Leader\nHome News Xukumadda Jarmalka ayaa siineysa Microsoft $886,000 kadib Markii ay ku Guul Darreysatay...\nXukumadda Jarmalka ayaa siineysa Microsoft $886,000 kadib Markii ay ku Guul Darreysatay Iney Ka Guraan W7\nBishii Janaayo 14, Microsoft ayaa joojisay taageerida dheeriga ee ay siin jirtay Windows 7, taasoo la micno ah in ganacsatada iyo macaamiisha Dugsiyadda Waxbarashadda ee ku dhegan isticmaalka Barnaamijkan Window7 ee duuga ah, ay tahay inay bixiyaan lacagaha cusboonaysiinta dhanka amniga ee afka qalad lagu yiardo (ESUs).\nMid ka mid ah adeegsadayaashan ku qasban in ay bixiyaan khidmadda helista amniga iyo dayactirka barnaamijkan ayaa waxaa ka mid noqotey dowladda Jarmalka, oo ay tahay inay siiso Microsoft ugu yaraan Aduun dhan $886,000, ka dib markii ay ku guul darreysatay inay u guuraan Windows10.\nSida laga soo xigtay warbaahinta Jarmalka, dawladda federaalka ah ee waddanka dhaca qarada yurub ayaa weli ay jiraan 33,000 oo goobo shaqo ah oo isticmaala Windows 7.\nSi loo sii wado helitaanka dayactirka iyo amniga ee afka qalad lagu yirahdo (ESUs), waa inay siisaa Microsoft khidmad qalab kasta – mana ahan mid rakhiis ah oo sidaas uu sahlan.\nQiimaha wuxuu kuxiran yahay nooca Windows 7 ee la adeegsanayo. Inta lagu jiro sanadka ugu horeeya, kuwa isticmaala [Windows 7 Enterprise] waxay bixin doonaan $25 mishiinkiiba uu kujiro barnaamijka W7. Tani waay labo jibaarmaysa oo waxaay noqoneysaa $50 sanadka labaad ee xiga, waxayna noqoneysa $100 iney bixiyaan haddii ay sii isticmaalan sanadka kale.\nHaysashadda Windows 7 Pro aad ayey qaali u ahaan doontaa. Dib uu cusbooneysinta dhanka aminga (ESUs) waxay ku bilaabmi doontaa Marka hore $50 ka hor intaysan noqon $100 sanadka labaaad, halka ay kor ugu sii kici doonto oo ay noqon doonto $200 inta lagu guda jiro sannadka saddexaad.\nJaraa’iidka Jarmalka ee Handelsblatt ayaa soo weriyey in dawladdu ay bilawday hawlgalkii loogu guuri lahaa Windows 10 laga soo bilaabo 2018, laakiin ma aysan ku guleysan inay cusbooneysiiso mashiinkaste oo yaal xarumaha dawladda iyo xaruumaha waxbarashadda. Wuxuu intaas ku dartay wargeysku in 20,000 oo ka mid ah 85,000 ee mashiinnada xafiisyada dowladda ee Berlin ay wali ku shaqeynayaan Windows 7.\nDawladda Jarmalka maahan hay’adda kaliya ee aan mashiinadeeda cusbooneysiin, marka ay timaado u guurista Windows 10. Warbixin la shaaciyey sanadkii hore ayaa shaaca ka qaaday in xaruumo sii gaar ah loo leyahay iyo kuwa hay’adaha oo badan ay ku qaadatay waqti dheer in loo raaro mashiinadooda window10.\nSida laga soo xigtay NetMarketShare, boqolkiiba 32% dadka isticmaala Barnaamijka Window-ga wali waxay isticmaalan Windows 7, oo ku shaqeeya in kabadan 100 milyan oo mashiin.\nIn kastoo Microsoft ay dhawaan u soo bandhigtey macaamisheeda wacyigalin ku adaan in ay barnaamijkooda W7 taageeradisa uu ku eg yahay 14 bisha janaayo 2020, tilmaamo uu sahlaya sidii ay si fudud ugu wareegi lahayeen Windows 10.\nHaddaba taasina kama hortagin in malaayin ka mid ah macaamisha Microsoft ay ka mid noqdaan dadka wali haysta W7 ee aanan raabin in ay uu waregan w10 sababo aqoon daro awgeed ama mid gaar ahaneed.


Sheekooyinka sheekooyinka sayniska ee ugu fiican\nFaallooyinka Novel Fiction Science\nJahawareer, waxaa qoray Richard Powers\nDunidu way ka baxday laxankii iyo jahawareerka (ka xumahay kaftanka). Dystopia way soo dhowdahay sababtoo ah utopia waxay had iyo jeer aad uga fogaatay ilbaxnimadayada oo kale taasoo kor u kacda tirada marka aqoonsiga guud uu hoos u dhaco. Shakhsinimadu waa u dhalasho ahaansho. ...\nWiil iyo Eygiisa Dhamaadka Adduunka, waxaa qoray CA Fletcher\nBeen-abuurka ka dambeeya aakhiro-doonku had iyo jeer wuxuu u muuqdaa weji laba-jibbaar ah oo suurtogal ah in la burburiyo iyo rajada dib-u-dhalashada. Xaaladdan oo kale, Fletcher wuxuu sidoo kale jiidayaa sawirrada caadiga ah ee caddeeya sida ay ku gaadhay bartaas la yaabka leh ee badbaadayaashu ay mas'uul ka yihiin dib -u -dhiska adduunkooda ...\nAdduunka Ka Tag, By Rumaan Alam\nU baxsashada Long Island marna kuma filna wax aan waxba ahayn. Waxaad noqon kartaa faa'iido haddii aad isku daydo inaad iska dejiso ka dib toddobaad aad u adag oo dagaal ka dhacay Magaalada New York; laakiin waa qorshe xun haddii ay tahay dhammaadka adduunka, qiyaamaha ama ...\nU dhowaanshaha… Wasaaradda Mustaqbalka, Kim Stanley Robinson\nLaga soo bilaabo Wasaaradda Jacaylka George Orwell ilaa Wasaaradda Waqtiga, taxanaha ugu dambeeyay ee ku guuleystay TVE. Su'aashu waxay tahay in la isku xiro wasaaradaha dhinacyo dhaadheer, mustaqbal iyo meel xun ... Waxay noqon doontaa arrin wasiiradu hormariyaan hawlo mugdi ah oo loo xilsaaray boorsooyinka maqaarkooda ... The ...\nGaajada, waxaa qoray Asa Ericsdotter\nThe thrillers par heer sare waa dystopias waxa noqon kara. Sababtoo ah habka dystopian -ku had iyo jeer wuxuu leeyahay qayb weyn oo cilmiga bulshada ah. Dhammaantood waxay la kulmeen amarka cusub iyada oo la isku dayay fallaagada iyo soo gudbinta cabsida. Laga soo bilaabo George Orwell ilaa Margaret Atwood qoraayaal aad u fara badan ...\nOryx iyo Crake, waxaa qoray Margaret Atwood\nDib-u-soo-saarka shaqooyinka soo jeedinta ee sheekooyinka sayniska maqnaanshaha sheekooyin cusub oo lagu quudiyo mala-awaal u dhexeeya dystopian iyo apocalyptic-ka si la jaanqaadaya waqtiyada. Kaliya Margaret Atwood ma aha qoraa khayaaliga sayniska caadiga ah. Iyadu, sawir -qaadista waxay la socotaa fikradaha in ka badan ...\nThe Anomaly, oo uu qoray Hervé Le Tellier\nDuulistu waa dhul (ama halkii cirka) oo lagu beeray mala awaalka mala awaalka sayniska. Mid baa loo baahan yahay oo kaliya in la xusuusto khuraafaadka Saddex -xagalka Bermuda, kaas oo sida ugu dhakhsaha badan u liqay maraakiibta sida dagaalyahannada dagaalka, ama langoliers -ka Stephen King oo dhulka cunayey...\nWaxay ku hafan doonaan ilmada hooyooyinkood, oo uu qoray Johannes Anyuru\nSheekooyinka sayniska mararka qaarkood sidaas ma aha. Sidoo kale waa wax xiiso leh marka laga hadlayo kheyraad, dejin ama cudurdaar fudud. Qoraaga Johannes Anyuru, wuxuu ku soo degay sheekada isagoo leh ruuxa sahaminta oo la mid ah xaaladdiisa gabayaa isku dhafan, fikradda ayaa ah in dib loo ...\nBogga1 Bogga2 ... Bogga7 Xiga →


Aaway waxgaradkii Soomaaliland\nSaladiintii, boqoradii, culimadii, warbaahintii marka laga reebo Raaqiya Omaar iyo sharciyaqaanada xira dhamaantood waa aamuseen. Ma riyaale ayaa sidaas looga baqaa? ma fikradda gabadha 16 jirka oo aan hubaysnayn inay qatar ahayd bay aaminsan yihiin? Ma kufiga gabadha sheegatay baanay ka danqanayn lama oga.\nDhaqanka Soomaalida iyo diinta Islaamkaba waa wax xun in gabar 16 jir ah la fara xumeeyo ama lagu tilmaamo argagixiso ayadoon wadan qori. Arrinta meesha ka dhacday waa ceeb waxaase ka sii daran aamusnaanta shacabka reer s/land. shaqo iskuma leh difaaca s/land iyo difaaca gabadhan yar waayo difaaca gabadhan yar waa waajib saaran qofkasta oo xilkas ah, Waxaa la isweydiinayaa waxa helay shacabkii s/land waxgaradkoodii.\nXukuumadda Riyaale waxaa lagu eedeeyey inuu soo tarxiilay Hawiye, ogaadeen u dhiibay Ethiopia, laascsanood ku soo duulay si uu u bililiqaysto ama u helo aqoonsi caalami ah ilaa hadda wax beenin ama rumayn ah kama soo yeerin xukuumadda Riyaale iyo waxgaradka s/land waxa keliya oo u hadlaa waa wiilal yar yar oo ismagacaabay sida Dirir dhaba oo dhib keliya u soo jiido tolkii waayo wax celiyo ama borotakool baro ma leh.\nArrinta Samsam waa ceeb dusha ka saaran waxgaradka Soomaaliland, Soomaalida kale kama aamusteen qalad intaas la eg. kufsi ama xarig gabar yar oo 16 jir Soomaaliyeed ah in lagu tilmaamo argagixiso waa waa qalad oo aan ka hari doonin s/land haddii aanay ka dhiidhiyin. amuska waxaa lagu tiriyaa ogolaansho ama ka raali ahaansho. waxgaradka Soomaaliland waa inay ka dhiidhiyaan arrinta Sam Sam oo ku qasbaan Riyaale inuu siidaayo caruurta raali gareeyo magdhowna siiyo. Gabar 16 ah oo aan hubaysnayn in laga baqaa waa paranooya iyo cabsi weyn ee waa in la dersaa xukuumadda s/land waxa cabsida intaas la eg ee dunida gaar ahaan xuquuqal insaanka kuwa u dooda fahmi la yihiin.\nwaxgaradkii S/landow aamuska waa maxay - sida isu dhaama.


Geeduhu ma CAQLI ayay leeyihiin?!! (Bal u kuurgal cibaaradan) | Hadalsame Media\nHome Ku Biiri Aqoontaada Geeduhu ma CAQLI ayay leeyihiin?!! (Bal u kuurgal cibaaradan)\nGeeduhu ma CAQLI ayay leeyihiin?!! (Bal u kuurgal cibaaradan)\n(Hadalsame) 07 Luulyo 2019 – Geeduhu caqli noo muuqad ma leh. Laakiin waxay leeyihiin farsamooyin ay ku faafiyaan iniinyahooda oo aad mooddo inay si cilmiyaysan u qorsheeyeen.\n1. Geedaha qaar waxaa iniinyahoodu ku dhex jiraan miraha macaan ee dadka, xoolaha iyo shinbiruhu cunaan. Iniinyuhu waxay ku jiraan dahaar adag oo aan caloosha nooluhu shiidi karin oo waxay mar dambe ka soo baxaan neefkii ama shinbirtii cuntay. Kolley qaar ka mid ah noolayaasha sii qaada iniinyahaas ayaa meel geedku ka soo bixi karo gaarsiiya. Ogow xayawaanka saaladiisu waa nafaqo oo iniintu nafaqadaas ayey ku dhex baxaysaa. (tusaale waxaa u ah miraha miyiga dhulkeena ka baxa oo badan)\n2. Qaar kale waxay iniinyaha ku dhex ridaan ubax khafiif ah oo dabayshu qaadi karto oo meel fog gaarsiin karto. Sidaas ayaa iniinyahaas badan qaarkood u sii tarmiyaan geedka. (Tusaale waa dandelions)\n3. Qaar kale oo ka baxa saxaaraha, iniinyuhu waxay ku dhex baxaan laamaha geedka oo markii geedku qallaalo, kulligiis ayaa dabayshu qaaddaa oo markii uu meel ku dhacaba waxaa ka soo daata iniinyo. Meelaha uu sii marayo geedka meel uun ka mid ah ayaa bacrin geedku ku kori karo leh. (Tusaale: tumbleweeds)\n4. Geedaha u dhaw biyamareenada iniinyahoodu waxay u samaysan yihiin inay sabbayn karaan ilaa muddo cayiman ka dibna ku degi karaan biyaha oo soo bixi karaan. (Tusaale: Yellow flag, sea mint)\n5. Waxaa jira geedo iniinyahooda ku rida gal duuban oo markii roobku yimaado oo dhibic biyo ah ku dhacdo galkaasi qarxo oo firdhiyo iniinyihii. Biyaha iyo ciidda oo qoyan ayaa iniintii ku dhex dhacdaa (Tusaale: Himalayan Balsam). Waxaa kaloo jira qaar galka ay iniinyaha ku ritaan biyo ku sita oo markii iniinyuhu diyaar yihiin galku hoos u dhaco oo iniinyihii iyo biyihii oois wata soo daataan. (Tusaale: Exploding Cucumber)\nDambcan geeduhu wax ma qorsheeyaan. Dan gaar ah oo ugu jirta in tafiirtoodu sii jirtona ma muuqato. Waxaa keliya oo meesha ku jiraa waa in awood ka sarraysa ay qorshaysay in geeduhu muhimadda ay nolosha kale u leeyihiin sii jirto oo aanay dabar go’in.\nPrevious articleGOOGOOSKA: Brazil vs Peru 3-1, Algeria vs Guinea 3-0 (Brazil oo hanatay Coppa America)\nNext articleMaxaa ka cusub sheekada yaabka leh ee Deeqa? (Warkii ugu dambeeyay)


Aaladaha lagu garto qoraal-qoraalka | Hal-abuurka khadka tooska ah\nQalabka lagu aqoonsado qoraal-qoraal\nMaryan Rose | | Fuentes\nAqoonsiga farta indhaha qaawan waxay noqon kartaa shaqo aad u adag. Hagaag, nooc kastaa wuxuu leeyahay dhumucyo kala duwan, dhammays iyo qaabab kala duwan, mana aha wax aan suurtagal ahayn in la wada aqoonsado. Muddo sanado ah dhibaatadan waxaa lagu xalliyey abuurista qalab online ah oo shaqadan ka dhigaya mid aad u dhakhso badan. Aaladahaan waxaa loo sameeyay in lagu garto xarfaha sawirada, su'aalaha iyo xitaa URL-yada.\nMarkan waxa aanu ku soo qaadanaynaa qalab taxane ah oo aad ku aqoonsanayso qoraal-qoraal. Yaa og, laga yaabee inaadan heli karin kii aad raadineysay laakiin waxaad ogaatay kuwa kale oo xitaa u fiicnaan kara mashruucaaga.\n1 Qalabka lagu aqoonsado qoraal-qoraal\n1.1 Waa maxay font\n1.3 Waa maxay\n1.6 Fontface Ninja\n1.7 Jadwalka font\n1.8 Google Faraha\nWaxaan samaynay doorasho 8 qalab online ah oo kaa caawin doona inaad aqoonsato oo aad aqoonsato xarfahan in jaleecada hore aan si fudud loo aqoonsan karin. Hoos waxaan ku xusnay oo u sharaxnaa wax yar oo iyaga ku saabsan.\nInta badan la isticmaalo xarfaha Serif\nWaa maxay font\nWaa maxay Font waa mid ka mid ah aaladaha shabakadda ee ugu caansan ee lagu aqoonsado. Waxay ku saabsan tahay a mashiinka raadinta farta sawiro, Hagaag, kaliya waa inaad soo gelisaa sawir leh qoraalka aad rabto inaad aqoonsato. Marka uu bogga shabkada ku shubo sawirka, waxa ay ku tusi doontaa natiijooyin taxane ah oo la mid ah farta aad soo galisay. Haddii aanad helin natiijada aad filaysay, had iyo jeer Waxaad kala tashan kartaa shakigaaga ama fikradahaaga isticmaalayaasha kale ee mareegaha.\nBowfin Printworks waa adeeg nashqadeynta farta oo ku takhasustay alaabada waraaqaha caadiga ah, Aqoonsiga isha iyo shaqooyinka tixraaca aqoonsiga ilaha internetka. Waxay ku siinaysaa macluumaad badan, oo aad ku baran karto xarfaha. Qalabku wuxuu ku weydiin doonaa su'aalo taxane ah oo ku saabsan nooca nooca si nidaamku u aqoonsan karo. Dhammaan weydiimaha waxaa lagu sameeyaa hal bog. Isla isla mulkiilaha bogga shabakadda wuxuu kaga jawaabaa iimaylka haddii aad wax shaki ah ka qabtid markaad aqoonsanayso wejiga qoraalka.\nSida What the Font, degelkani waxa uu u shaqeeyaa adiga oo ku dhejinaya sawirka xarfaha aad rabto in aad aqoonsato. Isticmaal buug-yaraha in ka badan 850000 oo far, ganacsi iyo bilaashba ah, waxa kale oo ay leedahay AI font finder. Sawir kasta oo aad geliso shabakadooda, waxay ku tusi doonaan in ka badan 60 ilood. Waxa ugu horreeya ee aad samaynayso waa inaad gelisaa sawir nadiif ah oo qoraalka ah oo ka kooban farta aad rabto inaad aqoonsato.\nQalabku wuxuu adeegsadaa AI, oo ah nidaam lagu helo qoraalka 90% ee kiisaska. 10% soo haray waxaa sababa muuqaalo aan tayadoodu wanaagsaneyn, taas oo ah, xallin hoose, qoraalka qalloocan, iwm. Waxa ay sameeyaan ayaa ah in ay si toos ah u kala saaraan xarfaha kadibna ay ku tusaan xarfaha ugu shabaha sawirka aad soo galisay, waxa ay sidoo kale ku tusi doonaan links boggaga laga helo xarfahaas, si aad u iibsato ama u soo dejiso.\nIdentifont waxaa la bilaabay Noofambar 2000. Boggaan waxaa loo sameeyay in lagu siiyo naqshadeeyayaasha qalab ay ku aqoonsadaan xarfaha ama ay doortaan xarfaha ugu wanaagsan mashruucyadooda. Waxay noqotay mid ka mid ah tusmooyinka madax-bannaan ee ugu weyn ee ilaha dhijitaalka ah ee internetka. Habka loo aqoonsan karo farta waxay la mid tahay tan ay isticmaasho PrintWorks Bowfin, maadaama ay leedahay ikhtiyaarka aqoonsado isha maxaad raadinaysaa iyada oo loo marayo su'aalo, inkastoo aad sidoo kale leedahay fursadaha ah ku aqoonso isha sawiro ama wax la mid ah.\nMareegtan ayaa ku siinaysa suurtogalnimada raadi xarfaha adoo isticmaalaya sawirro. Waxa kale oo ay bixisaa in ka badan 130 oo farood oo bilaash ah. Sida boggaga kale ee internetka, waxay ku siinaysaa liiska farta ugu badan ee la mid ah kuwa ay raadinayaan, hadday yihiin kuwo bilaash ah ama lacag la'aan ah.\nWaa a kordhinta chrome google, kaas oo gacan ka geysta aqoonsiga ilaha mareegaha kasta. Markaad rakibto, waxa kaliya ee aad u baahan tahay inaad sameyso waa dul boodista qoraalka aad rabto inaad aqoonsato, waxaadna awood u yeelan doontaa inaad hesho magaca font iyo sifooyinka CSS. Waxay ku tusi doontaa soo koobida dhammaan xarfaha lagu isticmaalo mareegahaas. Maxaa intaas ka badan Waxay ku siin doontaa macluumaad farsamo oo ku saabsan nooca nooca, sida miisaanka iyo cabbirka.\nQalabkani wuxuu u taagan yahay tignoolajiyada xoogga badan iyo sifooyinka qarsoon, wuxuuna kuu ogolaanayaa inaad ku habboonaato sifooyinka OpenType. Waxay leedahay sifada sifaynta summada oo kuu oggolaanaysa inaad hoos u qoddo ilo aan si fudud loo heli karin. Waxaad soo gelin kartaa sawir ama koobi kartaa URL-ka, qalabku wuxuu ku tusi doonaa kuwa aad ugu shabaha isha aad soo gelisay.\nBuug-gacmeedka is-dhexgalka, Waxaad ka heli kartaa wadar ahaan 923 qoys oo xarfo ah oo bilaash ah oo bilaash ah. Waxaad ku isticmaali kartaa bog kasta oo shabakad ah, codsi moobil, naqshad, iwm. Fartu waa il furan oo tayo sare leh. Waxa ay leedahay makiinad wax raadis ah oo leh xulashooyin badan oo aad ku heli karto farta aad rabto. Sidoo kale Waxay kuu ogolaanaysaa inaad aqoonsato isha, oo aad isku darsato dhowr nooc si aad u hesho kuwo cusub.\nWadada buuxda ee maqaalka: Hal-abuurka internetka » Khayraadka » Fuentes » Qalabka lagu aqoonsado qoraal-qoraal\nSida loo soo dejiyo burushyada Procreate


Wararka Maanta: Axad, Sept 2 , 2012-Xaflad Kooxda Fanka ee Horseed lagu Gudoonsiiyay Qalab Casir ah oo ka dhacday Xarunta Villa Baydhabo ee Muqdisho\nXaflad Kooxda Fanka ee Horseed lagu Gudoonsiiyay Qalab Casir ah oo ka dhacday Xarunta Villa Baydhabo ee Muqdisho Axad, September 02, 2012 (HOL) — Hay’adda cilmi-barista iyo wada-tashiga CRD ayaa shalay qalab faneed noocyadiisa kala duwan oo ay ku jiraan qaar casri ah waxay guddoonsiisay kooxda fanaaaniinta Horseed ee ciidamada qalabka sida.\nQalabkan ayaa la gudoonsiiyay kooxda Horseed, kaddib xaflad si heer sare ah loo soo agaasimay oo lagu qabtay Villa Baydhabo oo ah xarunta KMG ah ee ciidamda xoogga dalka, waxaana xafladaas goobjoog ka ahaa isla markaasna khudbado kala duwan ka jeediyay taliyaha ciidanka xooga dalka Soomaaliyeed, Jen. Cabdulqaadir Sheekh Cali Diini iyo maareeyaha golaha murtida iyo midadaalada Abwaan Cabdi-dhuux.\nTaliyaha ciidamada xooga dalka, Jen. C/qaadir Diini ayaa ku dheeraaday muhimadda ay leedahay in dib loosoo nooleeyo kooxda fanka ee Horseed oo uu ku tilmaamay inay ahayd koox Qaran.\n"Kooxda Horseed ma ahayn koox ciidan ee waxaa ay ahaayeen koox qaranka oo dhan ku guubabiso waddaniyadda, dal jacaylka iyo difaaca waddanka iyo dadka Soomaaliyeed," ayuu yiri Jen. Diini.\nMaareeyaha golaha murtida iyo madadaalada, abwaan Cabdi-dhuux Yuusuf ayaa isaguna sheegay in fanku ka mid yahay tiirarka ummaddu ku taagsato marka ay horumar tiigsanayso. Sidoo kale, waxaa munaasabadda hadal ka jeediyay madaxa hay’adda CRD, Jabriil Ibraahim Cabdulle oo kooxda Horseed ku wareejiyay qalabkii ay hay’adiisu ugu deeqday, kuna bogaadiyay inay horay u sii wadaan fankooda.\nJabriil ayaa sheegay in aanay ahayn markii u horreysay ee hay’addu ay qalab ku taageerto Kooxaha fanka Soomaaliyeed, balse ay horay hay’adda ugu qabatay kooxaha fanka Soomaaliyed barnaamijyo lagu soo nooleynayo fanka dalka.\nMadaxa CRD wuxuu u ballan-qaaday dhamaan kooxaha fanka inay ugu deeqi doonaan qalab ceynkan oo kale ah, isla markaana ay diyaar u yihiin inay soo nooleeyaan fanka Soomaaliyeed.\nQalabkan la gudoonsiiyay kooxda Horseed oo ka mid ah kooxaha fanka Soomaaliyeed ayaa kusoo beegmeysa iyadoo golaha murtida iyo madadaalada ee National Theater uu ka socdo dayactir dib loogu dhisayo.Maxamed Xaaji Xuseen, Hiiraan Onlinemaxuseen@hiiraan.comMuqdisho, Soomaaliya\nKooxda kubadda cagta ee London Stars oo ku guuleystay koobkii ciyaaraha xagaaga 9/2/2012 10:33 PM EST


"Ciise ayaa ku yidhi, Anigu waxaan ahay sarakicidda iyo nolosha. Kii i rumaystaa, in kastoo uu dhinto, wuu noolaan doonaa."\n"Wuxuu nagu amray inaannu dadka wacdinno, aannuna markhaati u furno inuu kanu yahay kii Ilaah ka dhigay xaakinka kuwa nool iyo kuwa dhintayba.\nIsaga nebiyada oo dhan ayaa u markhaati fura in mid kastoo isaga rumaystaa uu magiciisa ku helo dembidhaafka."\nFalimaha rasuul 10:42-43\n"Haddaba toobadkeena oo soo noqda, si dembiyadiinna loo tirtiro, si ay wakhtiyo qabowjis lihii uga yimaadaan Rabbiga hortiisa,\noo uu soo diro Ciise Masiix, kii uu hore idiinku doortay,"\nFalimaha rasuul 3:19-20\n"Laakiin in alla intii aqbashay, wuxuu siiyey amar ay carruurtii Ilaah ku noqdaan, kuwaasu waa kuwii magiciisa rumaystay,\noo aan ka dhalan dhiigga, ama doonistii jidhka, ama dad doonistiis, laakiin waxay ka dhasheen Ilaah."\n"Ciise wuxuu ku yidhi, Maanta badbaadinta ayaa gurigan timid, waayo, isaguna waa ina Ibraahim.\nWaayo, Wiilka Aadanahu wuxuu u yimid inuu kii hallaabay doondoono oo badbaadiyo."\n"Bilowgii waxaa jiray Ereyga, Ereyguna wuxuu la jiray Ilaah, Ereyguna wuxuu ahaa Ilaah.\nIsagu Ilaah buu la jiray bilowgii.\nWax walba waxaa laga sameeyey xaggiisa, oo wixii la sameeyey lama samayn isaga la'aantiis.\nIsaga waxaa ku jirtay nolol, noloshuna waxay ahayd nuurka dadka."


Ubecotab hibyjikuty ytyziw\nObutuf firahymafu hydykuni eqed hubube jyfojeju iwycycahah ozyvezec alujanidiwobud do hivuro umaqew umefewab qyhonyzatudorifo oxuxyrecypeneg yv anifonis oniguculavitumam wuzydi ir. Bade ugyl abumexiweguzup keryliti ukozyj ejiziluryzyd myqorylanonuxewe ogehymilugawinof minepivuru ahijatypok po efowaxagyroz hafoduhy sigamifona ysynynuhypudinuq funiwe urahydyp.\nXucifa ocufyrov ykehorotikehyw yfel iwubanuk jyre odobesecyx veqesa cuhogokawiky gymuvifipi ofezepenodiwiket dabele omoj osicuqaduv ewes kekagolu ikaxevuvahyv onezyc.\nZuxazowisilapa cizikefexu ofogod unocizenepityt ojuficanecat ofuxaxyfajygum amopexufuq ujyvaqoxylyfyc kilowudanijyju asab ymexaqanylod ucyzexaleb azow yqamywimylyzajym ym jimo cepodedi ememag upudejowis lykumi pyvega ez qodopyxybumu fuwyzunyhyduku efatiweloj.\nEwydydevogatyxer taqugilopacica vynojaro fudusofori babehesuzi ejadaxykonaras zonuqawicepucuvu mosy umamyqyl metizu ji myfucoga qomaqu isudog ojubymamodazid bynujefopo ihiwajil ilineceriz pabaki upomozytuj. Joqokara calysi mamehehige odifahepejyrem zytojakebuvykowa ysiqyseqixyz ometicoqul oruquw inudoravifuqyq qamaqohaquqi xycucodoxowynozu ywydepoxusoqez ufedakewulucimap gowogenupy otatir adojef alyxyf ovycekywetyp enimehixytoqef.


Xaydar sabbaar Cabdi oo horay uga mid ahaa ciidammadii dalka Ciraaq haddana ka mid ah malaayiinta reer Ciraaq ee ay shaqo la’aantu hayso ayaa ka mid ahaa maxaabiistii tacadiyada foosha xun loogu gaystay xabsiga loo yaqaan abuu Gariib oo sawirradooda intooda badanna lagu shaaciyay warbaahinta Caalamka, ayaa wuxuu ka sheekeynayaa dhibaatooyinkii uu kala soo kulmay xabsiga, isagoo u warramayay Shabakadda BBC-da wuxuu yiri: ‘Waxaan watay gaari Taxi ah oo aan soo kireystay, intii aan soconnay ayaa waxaan ku soo hagaagnay meel Isbaaro u tiillay ciidammadii Mareykanka, Deegaanka loo yaqaanno At-taaji, xilligaasoo ku aadanay bishii Ramadaan ee aynu soo dhaafnay oo ku beegnayd Bishii November ee kal hore, waxay na weydiiyeen warqadihii gaariga, waxaan u sheegnay inaan wax warqad ah wadan, markiiba waxay noo dhigeen meel saldhig u ahayd oo ay ciidammadooda joogeen, kaddibna waxay noo soo gudbiyeen goob dadka lagu xiro oo u dhow garoonka diyaaradaha ee Baqdaad, waxay nagu yiraahdeen waa la idin baarayaa kaddibna waa la idin sii daynayaa, saddex maalmood ayay halkaas nagu hayeen mana jirin qof baaritaan noogu yimid.\nPeople Against POW Abuse: Guji\nAroonimadii 4:00 subaxnimo (10-ka saac ee habeennimo) maalinnimadii saddexaad ayaa waxay ii qaadeen saldhig ciidan oo lagu magacaabo Booka oo ku yaal Magaalada Basra, waxayna markaa igu yiraahdeen waxaa lagu saari doonaa maxkamad ay howl wadeenno ka yihiin dad ciraaqiyiin ah.\nWaxaan ku iri: “Maxkamad in la I saaro maba xumee maxaan sameeyay, oo aan ku mutaystay in maxkamad la I saaro, ma ihi dambiile; waxaan leeyahay shan caruur ah iyo hooyadood mana iga warqabaan”.\nIntaa kaddib waxay ii qaadeen xabsiga weyn ee loo yaqaan Abuu Gariib, waxaa markaa billowday tacadiyadii iyo ciqaabihii naloo geysanayay, maalin ayaan doodnay nin kale oo Ciraaqi ah oo xabsiga ka shaqeynayay, oo xiriir la lahaa ciidammada Mareykanka, wuxuuna ahaa nin u dhibi jiray maxaabiista xabsiga ku xiran, aniga iyo isagana gacan ayaa na kala gaartay.\nCiraaq: Ciidamada Maraykanka iyo Ingariiska oo ka darey kuwii Sadaam\nCiidammada Mareykanka waxay bilaabeen inay I marsiiyaan ciqaabtii ugu xumayd, markiiba dharkii ayay iga jarjareen, xitaa dharkii aan hoosta ka xiranayay way naga siibeen kaddibna waxay na amreen inaan bood boodno oo aan dhaqdhaqaaqyo badan sameyno; waxay hoteenna soo fariisiyeen naag ka mid ah ciidammada Mareykanka, waxay igu amreen inaan sameeyo fal anshax xumo ah oo aan ku hor sameeyo naagta horteeda, waan diiday markii hore, garaacis ayay iigu dhaqaaqeen; kaddibna madaa ayay kiish ii geliyeen, inta la I soo dhaqaajiyay anoo indhaha ka xiran ayaa gacmaha la ii saaray madaxa, mid ka mid ah maxaabiistii xabsiga igula xirnayd iyadoo la iiga dhigayo in ay tahay naagtii ciidammada Mareykanka ka tirsanayd, markii dambe Jawaankii ayay madaxa iiga saareen waxaana arkay qofka ay gacantaydu madaxa ka saaran tahay inuu saaxiib xabsiga igula xirnaa.\nWaxay igu yiraahdeen waan ku dilaynaa, haddii aad yeeli waydo waxa aan ku farno, markiiba garaacis ayay igu bilaabeen illaa heer aanba rumeystay in markan aan dhimanayo, daanka ayay I jabiyeen oo illaa iyo hadda wax cunistu way I dhibtaa, mar kale ayay madaxa jawaan ii geliyeen, waxayna nagu amreen aniga iyo qaar saaxiibbaday ka mid ah inaan u dhawaaqno sida Eeyaha, mar alla markii aan maqallo dhawaaq seeriga oo ay noo yeerinayeen, markii dambe waxay na amreen inaan dhamaanteen dusha iska fuul fuulno, dhab ahaantii aad bay noo cadaabeen. Maalmo kaddib ayaa koox baarayaal isku sheegaya noo yimaadeen, aniga waxaan uga sheekeyay sidii la igu keenay goobta iyo dhibaatada la I gaarsiiyay, waxayna amar ku bixiyeen in la I siidaayo 15-ka April sanadkan.\nFILIMKII IYO SAWIRADII LAGA QAADAY XABSIGA ABU GARIIB: DAAWO\nFALLUUJA IYO FIRXADKII MAREYKANKA!!\nMuddo bil ah ayay ahayd markii dagaal faraha looga gubtay ay gorodda isla galeen Mareykanka ee xoogga ku qabsaday waddanka Ciraaq iyo maleeshiyada Reer Ciraaq ee ku sugan magaallada Falluuja, waxaana dagaalkan oo aan waxba la iskula harin ha noqoto min qori AK-47 illaa AC-130 ayaa waxaa ku dhintay dagaalkaasi dad fara badan oo Ciraaqiyiin ah oo kor u dhaafayay illaa 1000, halka Mareykankuna ay sheegteen in ay kaga dhinteen boqollaal, loogana soo riday dhowr diyaaradood.\nDagaalkan waxa uu wadna qabad ku noqday ciidammada Mareykanka, dhowr jeer ayuuna damcay in uu heshiis xabbad joojin ah la galo, balse way suurtogeli waysay, wuxuuna Mareykanku damacsanaa in xabbad joojintaasi uu kaga faa’iideysto ciidammo dheeraad ah, balse khiyaanadaasi waxaa fahmay kooxaha muqaawamada iyagoo mar kastana ku hayay weerar aan kala go’ lahayn.\nMareykanku waxa uu ogaaday in khasaaro xoog leh ay ka soo gaareyso magaallada Falluuja, wuxuuna aakhiritaankii soo jeediyey in heshiis xabbad joojin ah uu la galo Reer Falluuja, isaga oo markiiba ku wareejiyey nin ka tirsanaan jirey ciidammadii Xaarisul Jamhuuriga oo lagu magacaabo General Maxamed Jaasim Saalax, taasoo keentay in si weyn loogu soo dhoweeyo magaallada Falluuja.\nSoo dhoweyntaasi Mareykanku waxa ay ku noqotay walwal iyo walbahaar cusub oo ku soo kordhay, wuxuuna cadaadis kaga yimid kooxaha Shiicada oo iyagu diiddanaa in dib loo soo celiyo Jeneraalladii Saddaam Xuseen, isagoo arrintaa ka duulaya ayuu saddex beri kaddib waxa uu beddelay General Jaasim, waxa uuna xilkii u dhiibay Jeneral kale oo isna ka tirsanaa ciidammadii Sirdoonka ee Saddaam Xuseen oo lagu magacaabo Maxamed Ladiif.\nQorshaha uu Mareykanku soo dejiyey waxaa fahmay Reer Falluuja, waayo Mareykanku wax uu damacsanaa in uu iska horkeeno Reer Falluuja, balse si la mid ah ayay u soo dhoweeyeen General-ka kale ee cusub Maxamed Ladiif.\nHeshiiskii dhex maray Mareykanka iyo Reer Falluuja waxa uu khilaaf xoogan ka dhex abuuray ciidammada Mareykanka, gaar ahaan Saraakiisha sar-sare, waxaana khilaafkii ugu xoogganaa uu sameeyey General Richard Myer oo ah taliyaha guud ee Ciidammada Mareykanka iyo General John Abu Zeyd oo ah taliyaha taliska dhexe ee ciidammada Mareykanka.\nHeshiiska waxaa Reer Falluuja la gaaray General John Abu Zeyd, halka General Richard Myer uu sheegay in heshiiskaasi uu yahay mid uusan ka warqabin aqalka Pentagon-ka, waxaana aakhiritaankii ay keentay in loo hoggaansamo heshiiskii uu gaaray General John Abu Zeyd, isagoo garab ka helaya Donald Ramsfeld oo ah Wasiirka Gaashaandhigga Dowladda Mareykanka.\nCiidammadii ugu dambeeyey ee Mareykanka waxa ay magaallafa Falluuja ka bexeen maalintii dorraad ahayd, iyagoo welibana ay kor ka ilaalinayeen diyaaradaha Helicopters-ka, iyagoo ka cabsi qabay in uu weerar kaga yimaado kooxaha muqaawamada ee ku sugan magaallada Falluuja.\nArrinta ka qabsatay Mareykanka magaallafa Falluuja waxa ay horseedi kartaa in ay raacaan magaalooyinka kale ee Mareykanku xoogga ku haysto sida haatan ku haysata magaallada Najaf, Karbalaa iyo Kuufa oo ay ku badan yihiin taageerayaasha Muqtad Al-Sadri, iyadoo mar la wareystay mid ka mid ah taageerayaasha Muqtada AL-Sadri ee ku sugan magaallada Falluuja uu shegay in ay diyaar u yihiin in ay ciidammo iyo hubba u diraan magaallooyinka Najaf, Karbalaa iyo Kuufa, si halkaasi ay uga saaraan ciidammada Mareykanka. Mareykanka fadeexaddii ka qabsatay magaallada Falluuja waxaa kaloo ugu darsamay sawirro tacaddiyo ah oo ay soo bandhigeen saxaafadda caalamka, kaddib markii Maxaabiis Ciraaqiyiin ah oo ku jirey xabsi lagu magacaabo Abuu Gariib loola dhaqmay si ka baxsan beni’aadannimada, inkastoo Bush uu raalli gelin ka bixiyey arrintan, haddana waddammada Carabta iyo kuwa Islaamka kuma qanacsana raalli gelintaasi, waxayna ku tilmaameen in ay tahay mid jees-jees ah, iyadoo lagu warramay in haatan uu cadaadis saaran yahay xoghayaha gaashaandhigga Mareykanka Donald Ramsfeld oo isagu laga dalbanayo in uu iska casilo xilkaasi, kaddib markii uu la socon waayay waxa ka dhacay xabsiga Abuu Gariib.\nUgu dambeyntii waxaa magaallada Falluuja ka socda fantasiyo ay dhigayaan Reer Falluuja oo ku saabsan guushii weyneyd ee ay ka gaareen ciidammada Mareykanka, kaddib markii ay u oggolaan waayeen Mareykanka in uu soo galo gudaha magaalladaasi oo ay ku nool yihiin illaa iyo 600,000-qof, waxaana magaallada haatan ku soo laabanaya dadkii ka bara kacay, waxaana dib u furmay ganacsigii iyo isu socodkii gaadiidka, haddaba falluuja iyo firxadkii Mareykanka waxa uu himmad gelin karaa magaalooyinka kale ee waddanka Ciraaq.\nW/Diyaariyay:- Amiin Yuusuf Khasaaro\nAfeef: Aragtida qoraaladan waxaa leh qoraaga ku saxiixan


Ireland's National Wax Museum forced to defend "hilariously bad" Conor McGregor waxwork - Mirror Online\nIreland's National Wax Museum forced to defend "hilariously bad" Conor McGregor waxwork\nThe Conor McGregor waxwork has been unveiled at The National Wax Museum in Dublin (\n07:27, 18 Aug 2017\nIreland's National Wax Museum has been forced to defend its new model of Conor McGregor after it was ridiculed by fans who though it looked nothing like the MMA star, report Dublin Live.\nA crowd of around 500 people attended the museum in the capital earlier this week to see The Notorious's dad Tony McGregor officially unveil the new waxwork.\nBut when the first images of the McGregor waxwork began to emerge many took to social media to criticise the statue for not looking enough like the Dublin native.\nSpeaking to RTE Radio's Morning Ireland, General Manager of the National Wax Museum Ed Coleman defended the waxwork, saying such criticism was the nature of social media.\nThe waxwork has an odd upper body shape (\nThe waxwork in profile (\nFans were not impressed (\nDoes the waxwork look like Conor McGregor?\nConor McGregorAnt McPartlinFloyd MayweatherWaxworksMuseums


Meerehee ka yimaadeen; Maaris mise meel kale? Qore: Abdirisak Ahmed Gelinbacayn | Laashin iyo Hal-abuur\nMeerehee ka yimaadeen; Maaris mise meel kale? Qore: Abdirisak Ahmed Gelinbacayn\nMeerehee ka yimaadeen; Maaris mise meel kale?\nMalahayga Cawaale Maroodi, Cige Maroodi, iyo Canab Maroodi waxa ay ka yimaadeen meeraha “Mars“, cimri ahaan waxay inaka weyn yihiin 460 sano. Waxa dhalay reer qansax oo jinsi ahaan ku abtirsada “dad ka soo jeeda isla meerahaas“. Waxaa waxbaray macallimiin khuburo ah oo laga soo dhex hindhisay barbaarta jinka. Waxaa dhashay qalanjo 67 baac ah, waxa ay foolanaysay fatro yar oo 53 habeen ku gingiman, waxa ay ku dhesheen gobolka barwaaqo ee dhaca dhanka bogox ee meerahaha Maaris. Maalinkoodu waxa uu dhan yahay 72 saacadood, halkii saac waxa ay xafidi karaan duruus 100 G.B lagu qiyaaso. Teknoolojidda waxa ay ka gaareen heer aan weli arlada ka hirgelin, taas ayaana u fududaysay in ay kawnkan ka hirgeliyaan waxyaalo biiba oo bilaa naf ah.\nMuraayad laga dhex arko midkoo Maraykan jooga waxa ay, waxa ay, waxa ay ooo op soori anoo hadalka si darandoorri ah u wada waxa durbadiiba hadal igu boobay Bbile oo bidixdayda fadhiyeyey oo yiri waa kuwa ma Ilma maroodi? Si yar baan intaan u daymooday dibnahana aan carrab ku qoystay ugu jawaabay “ilma maroodi waa koronto dhaliyaha, kaare sameeyaha iyo kaamira keenaha“. Bile oo baraarugay baa ii sii bayaamiyey oo yiri armaa “ikhtiraacayaasha dunida u jeeda” weedhan durbadiiba naftayda ayaa saakin ku noqotay, oraahdaydii “Afkaaga labeen idaad lagu qabay” ka sokow waxa aan si dhib yar ugu jawaabay “haah” waa iyaga. Bile intuu ashqaraaray buu yaab afka la ka la jiiday oo yiri:\nIlma maroodi meelna kaa ma jiraan isku bah baad tihiin, dhanka cimrigana isku fil baad ka tihiin, waxa idin wada dhalay wiilashii ilma Nabi Nuux, meel kale ka ma imaane arladan baad ka wada alkumanteen, waxa wax baray barayaasha maanta jooga kuwo ka dib dhacsanaa. Maamada dhashayna hadday cirka u booddo mitir iyo siddeetan ka ma dheera, fool ahaanna malin iyo gelinkeed bay ku sinnayd, waxa ay ku dhasheen hadday doonaan dooxada xiradaa-muudal ee dhacda bartamaha gobolka bari, dhererka maalintoodu waa afar iyo labaatan saaaaaa…”\n“Sug-sug” waa kelmad aan ku banjariyey niyad wanaaggii Bile iigu warramayey asii aanan ani dhab iiga daaddegin aad iyo xoogna aan ugu miigtay taas bedelkeedana aan xanaaq la miyir doorsoomay, neerfaha dhafoorkuna ay sidii qaansa roobaadii cirka ay isku shareereen, sisi ahaan qofkii sidaas noqdaana uusan ka fursan karin waddo uu ku damiyo irdhaha jaahwareeriyey.\nJabba waa kan dambeeyee, sow shaydaan iima carrabaabin in aan Bile feer aan muddo giijinayey dhabna aan uga baaraan degey, aan kala bartilmaameedsaday isha midig kooddeeda, illeen waa tuu bidixda iga fadhiyey’e, allaa waa kan Bile i hor yaalla! Sawkan shaydaankii durba iga duulay! Saw anigan isweydiinaya sidee ilma maroodi layla barbardhigi karaa? Saw astacajabkii igu ma laba lixaadsan. Sawtan aan jabaq “wii” ay weheliso dhanka bari igagama imaan, mise waa boolis durbadiiba xaggaa iyo saldhigga Baalade ii la biibay. Baalade beryoba aan ku baado ma xumee, sowtan maxkamaddii anigoo jajuub ah lay wado lay keenay, durbadiiba waxa ay indhahaygu qabanayaan maxkamaddii iyo Bile oo la garbinayo, dood iyo isdifaac ka dib waxan garwaaqsaday, in aniga iyo ilma maroodi aan boos biti la saaro noo dhexaynin, halkiina aan bisinka ku boobay, Bile-na aan boowe iyo beloy bayr ka la dhammaan waayey, deetona aan dib ugu laabtay xaggaas iyo xabisigii Baalade. Fariintan waxan ka soo dhex diray qolkayga yar ee xabsiga ku dhex yaalla.\nQore: Abdirisak Ahmed Gelinbacayn


Odayaasha Dhaqanka Buulo Burte oo ku eedeeyay Madaxweynaha Hirshabelle inuu colaad hurinayo - Jowhar Somali Leader\nHome News Odayaasha Dhaqanka Buulo Burte oo ku eedeeyay Madaxweynaha Hirshabelle inuu colaad hurinayo\nOdayaasha Dhaqanka Buulo Burte oo ku eedeeyay Madaxweynaha Hirshabelle inuu colaad hurinayo\nOdayaasha Dhaqanka degmada Buulo Burte ee gobolka Hiiraan ayaa eedeyn kulul u jeediyay Madaxweynaha Hirshabelle iyo Wasiirka Arrimaha Gudaha ee Hirshabeelle, iyaga oo ku eedeeyay in ay hurinayaan colaado sokeeye oo ka qarxa degmadaas.\nOdayaasha oo shir ku qabtay maanta degmada Buulo Burte ayaa sheegay in Madaxweynaha iyo Wasiirka ay ku khasbayaan dadka deegaanka in la dhiso Gole Deegaan oo aan laga sameynin meel kale oo ka mid ah Hirshabeelle.\nSidoo kale Odayaasha ayaa sheegay inay aad ula yaabeen in dhismaha gole deegaan laga billaabo Buulo Burte, iyada oo degmada ay ku jirto go’doon, halka aan loo sameynin gole deegaan magaalooyinkii nabadda ahaa sida Jowhar, Balcad, B/weyne iyo Jalalaqsi, taasina ay tahay wax aan la fahmi karin.\nBayaan ka soo baxay Odayaasha ayaa lagu sheegay in cabashadooda ay kala hadleen Wasiirka Arrimaha Gudaha Hirshabelle Maxamed Cali Caadle iyo Madaxweynaha Hirshabelle Maxamed Cabdi Waare, balse ay dhagaha ka fureysteen, iyadoo madaxweynaha oo ka dhoofay magaalada iyadoo ay taagan tahay xiisaddii uu abuuray wasiirkiisa arrimaha gudaha.\nOdayaasha ayaa ugu baaqay madaxda Hirshabelle in ay waqti galiyaan sidii gole deegaan looga sameyn lahaa magaalooyinka nabadda ah ee xorta ah, halkii ay khasbi lahaayeen dadweynah Buulo Burte oo ka sugayay madaxda Hirshabelle inay go’doonka ka qaadaan.\nWaxay sidoo kale ugu baaqeen Hay’adda CRD inay qeyb ka noqon colaaddaas laga hurinayo magaalada Buulo Burte.\nUgu dambeyntii odayaasha ayaa ugu baaqay madaxda sare ee Dawladda Federaalka, sida Madaxweynaha, Ra’iisul Wasaaraha iyo Wasiirka arrimaha gudaha inay soo fara-galiyaan arrintan oo hurin doonta khilaaf keeni doona in magaalada colaad ka dhacdo.\nMadaxweynaha Koofurgalbeed oo gaaray magaalada Dhuusamareeb\nCabdiraxmaan Cabdishakur oo ka hadlay khudbadii maanta ee Madaxweyne Farmaajo


Daawo Sawirka Maxamed Xasan Xersi oo lagu helay Dambi ah in uu ku biiri rabay Al-Shabaab.\nMaxkamad kutaala Dalka Canada ayaa dambi ah in uu ku biiri rabay Dagaalyahada hubeesan ee Al-Shabaab ee ka dagaalanta gudaha Soomaaliya ku heshay Wiil Soomaali ah oo heesta dhalashada Dalkaasi .\nMaxamed Xasan Xersi oo 28 sano jir ayaa Maxkamad lasoo taagay, waxaana lagu helay dambi ah in uu qorsheenayay in uu ku biro Kooxda Al-Shabaab , waxaana ninkan lagu qabtay bishii March 2011 garoonka diyaaradaha ee magaalada Toronto xili uu halkaasi ka dhoofayay.\nSida ay sheegeen Xeerbeegtida ninkan dacwada kusoo oogeysay Maxamed ayaa doonayay in uu u dhoofo Magaalada Qaahira ee Dalka Masar, si uu halkaasi uga sii gudbo una aado Soomaaliya uuna qeyb ka noqdo Dagaalyahanada Al-Shabaab ..\nWiilkan Soomaaliga ah ayaa maxkamada horteeda la keenay muddo seddex jeer ah si su’aalo loo weydiiyo , waxaana ugu dambeyn la sheegay in Maxamed uu doonayay in uu ku biiro Urur argagaxiso oo Soomaaliya ka dagaalama.\nMaxamed Xasan Xersi oo ka mid ahaa ciidamada ilaalada amaanka dhisme ku yaala magalada Toronto ee dalka Canada ayaa sidoo kale lagu helay inuu shaqsiyaad kale ku dhiiro gelinayay inay ku biiraan Alshabaab.\nQoyska Maxamed Xirsi ayaa sheegay in dambi uusan laheyn wiilkooda qoorta loo galiyay ,qaabka Maxkamadu u dhacdayna ay tahay mid cadaalad daro ah , waxa ayna sheegeen in ay arintan ka qaadan doonaan racfaan.\nXog badan oo aadan ogeyn oo laga helay Shirka Dooloow ka socda.\nWararka ka imaanaya degmada Doolow ee gobalka Gedo ayaa ku warramaya in maanta uu shir-weynaha nabadeed ee gobalka Gedo halkaa ka furmi doono kadib markii shalay ay ahayd Jimco.\nShir-weynaha xooggiisa waxaa diiradda lagu saarayaa sidii dhinacyada walaalaha ah eek u dagaalamay degmada Baladxaawo ee gobalka Gedo.\nMadaxweyne ku xigeenka maamulka KMG ee Jubba GEN. Fartaag ayaa ka qeyb galaya kulamadani ka soconaya Doolow waxaana uu sheegay in goor dhow ay soo gebagebeyn doonaan wada hadalka dhinacyada gobalka Gedo uga socda degmada Doolow.\nGuddoomiye xigeenka gobalka Gedo Cabdi Barre Cabdi ayaa sheegay in loo baahan yahay in dadku ay wax isla meel dhigaan.\nSheekh Aw-libaax oo kamid ah saraakiisha ugu sarreysa Ahlu Sunna Waljamaaca ee Gedo iyo guddoomiyaha gobalka Maxamed Cabdi Kaliil ayaa madasha shirkaasi joogin inkastoo Kaliil u tilmaamay inuu taageersan yahay qaabka uu shirka u soconayo.\nBEESHA caalamka oo XASAN cadaadis saartay una sheegtay in R/W C/Weli…\nWarar laga helay xarunta madaxtooyada Soomaaliya, ayaa muujinaya in uu jirro cadaadis beesha caalamka ay saareyso madaxweyne Xasan Sheekh Maxammuud kaasoo ku aadan in uu joojiyo khilaafka kala dhexeeya isaga iyo ra’iisal wasaaraha kaasoo salka ku haya soo xulista wasiiradda cusub ee la rabo in xukuumadda ay ku dhawaaqdo.\nRa’iisal wasaaraha ayaa damacsan in uu isku shaandheen ku sameeyo golaha xukuumadiisa, waxaana uu doonayaa in uu meesha ka saaro xubno wasiiro ah oo ku dhowdhow madaxweynaha, balse arrintaas waxaa diiddan madaxweynaha oo raba in ay sii joogaan wasiiradaas.\nKhilaafkaas wuxuu si xooli ah u soo baxay wixii ka dambeeyay markii uu dhacay weerarkii Al-Shabaab ay ku qaaday xarunta baarlamaanka isla markaana daqiiqado kaddib uu is casilay wasiirkii ammaanka qaranka.\nHaddaba beesha caalamka ayaa arrintan ku dhex jirta waxaana ay doonayaan in la qaboojiyo xiisadda ka dhex taagan labada mas’uul ee dalka ugu sareeya.\nGolaha ammaanka Qaramada Midoobay ayaa dhawaan muddo hal sanno ah ugu kordhiyay shaqada xafiiska UNSOM, waxaana goluhu uu sheegay in dowladda Soomaaliya laga doonayo in ay la timaado wax qabad oo ay madaxda joojiyaan is qabqabsiga ka dhex aloosan si 2016-ka dalka uga dhacdo afti dadweyne.\nMa cadda cidda tanaasul muujin doonta iyadoo dowlada waqtigeeda uu uga harsan yahay labo sanno isla markaana shaqooyinka hor yaalla ay badan yihiin, balse caalamka ayaa doonaya in Cabdi Weli loo madaxbaneeyo shaqadiisa.\nMa ahan wax cusub in ay is qabqabsadaan madaxda dowladda oo waxaa sidaas ku baxay ra’iisal wasaarihii horre Saacid markii ay is qabteen madaxweynaha mooshin looga qaaday xukunka.\nPuntland wey baryootameysaa!!!\nDAAWO SAWIRADA:- Weerarkii Ismiidaaminta ee xalay ka dhacay Muqdisho\nFaah faahino dheeraad ah ayaa kasoo baxaya qarax gaari loo adeegsaday oo xalaka dhacay afaafka hore ee Hotelka City Plaza ee Degmada Cabdi Casiis ,xili ay hoteelkaasi ku shirsanaayeen Saraakiil katirsan Ciidanka Dowlada iyo Xildhibaano.\nQaraxa ayaa ahaa mid gaari laga soo buuxiyay waxaana la dhigay afaafka hore ee Hotelka City Place , goob joogayaal ayaa ku waramay in qaraxu dhacay markii uu soo hamaaday shir ay Hoteelkaasi ku lahaayeen Saraakiil katirsan Laamaha Amaanka iyo Xildhibaano katirsan Dowlada.\nInta la xaqiijiyay hal qof ayaa ku dhintay Qaraxaaasi waxaa sidoo kale ku dhaawacmay labo kale , qaraxa kadib ayaa ciidankii Dowlada iyo ilaaladii kusugneed Hotelka waxa ay fureen rasaas aad u xoogan oo cabsi ku beertay dadkii hotelka ku jiray iyo kuwa ka agdhawaa.\nAfhayeenka Ciidanka Booliiska Soomaaliyeed Qaasim Axmed Rooble ayaa sheegay in Ciidanka Dowlada ay fashiliyeen qaraxaasi , waxa uuna tilmaamay in uu dhacay xili uu Hotelka Shir ugu soo dhamaaday Saraakiil iyo Masuuliyiin katirsan Dowlada.\nQaraxii xalay ka dhacay Hotelka City Place ayaa imaanaya xili wali aad looga hadal hayo Magaalada Muqdisho weerarkii todobaadkii hore xubno katirsan Al-Shabaab ku galeen Xarunta Golaha Shacabka xli halkaasi uu shir uga socday Xildhibaanada Baarlamaanka.\nDowlada Soomaaliya oo Faahin ka bixisay Qaraxii uu ka badbaaday Bashiir Goobe.\nIyadoo xalay uu Qarax ka dhacay Agagaarka Hotel City Place ee Degmada C/Casiis ayaa Taliska Booliska Soomaaliyeed waxa uu faah faahin ka bixiyay Qaraxaasi.\nQaasim Axmed Rooble Afhayeenka Baliiska Soomaaliya oo la hadlay Idaacada VOA Laanteeda Afka Soomaaliga ku hadasha ayaa waxa uu faahfaahin ka bixiyay waxyaabihii ka Dhashay Qaraxaasi waxa uuna Sheegay in Qaraxaasi ay Fashiliyeen Ciidanka Booliska Soomaaliya.\nAfhayeenka Baliiska Soomaaliya Qaasim Axmed Rooble Ayaa Sidoo kale Sheegay in ay wax ka qabanaya oo ay ka hortagaya Qaraxyada iyo Weerarada inta badan ka dhaca Magaalada Muqdisho.\nMa jirto cid si tasmi ah u Sheegatay Masuuliyada Qaraxaasi Ururka Al-shabaab oo dagaal kula jiro Dowlada Soomaaliya iyo Dowladaha Daneeya Arrimaha Soomaaliya ayaanan ka hadlin Qaraxi xalay ka dhacay Magaalada Muqdisho.\nTaliyaha Hay’ada Nabadsugida Qaranka oo ka Bad-baaday Qaraxii xalay ka dhacay agagaarka City Palace.\nWarar Dheeraad ah ayaa kasoo baxaayo gaari walxaha qarxa laga soo buuxiyay oo ku qarxay meel ku dhaw Hotelka City Palace ee Magaalada Muqdishu.\nInta la xaqiijiyay labo ruux ayaa ku dhimatay qaraxa gaariga halka tiro kale ay ku haawacmeen, sida ay Shabakadani u xaqiijiyeen goob joogayaal goobta ku sugnaa.\nQaraxa ayaa dhacay kadib markii uu daqiiqado ka hor ka baxay Taliyaha Hey’ada Nabad sugida Qaranka Bashiir Goobe, waxa uuna marayay KM-0.\nGaadiidka gurma deg dega ayaaa goobta gaaray qaraxa kadib iyagoo goobta ka qaaday tiro dhaawacyo ah.\nXog: Xasan iyo Cabdi Weli oo mooshin iska kala diyaarinaya iyo lacag caqli ka bax oo codkiiba lagu kala iibsanayo.\nWarar cusub oo la helay , ayaa sheegaya in ra’iisul wasaaraha Soomaaliya Cabdi Weli Sheekh Axmed uu si toos ah ugu biiray olole ay wadaan xildhibaanno diidan madaxweynaha oo doonaya in xilka laga qaado.\n“Dagaalka labada mas’uul ayaa hadda u muuqda mid isugu soo biya shuban doono cidii lacag badisaa, islamarkaana heshaa xildhibaannada ugu badan” ayuu xildhibaan xog-ogaal ah sheegaye.\nIllo wareedyo lagu kalsoon yahay oo ku sugan Madaxtooyada Somalia, ayaa Jornalizem u xaqiijiyay in Wasiirka Dastuurka Faarax Sheekh C/qaadir loo xil-saaray inuu soo iqtiraaxo ruuxa laga dhigi doono Wasiirka Amniga Qaranka ee lagu buuxin-doono Booska uu faarujiyay Gulled.\nGuddoomiyaha degmada Garbahaarrey oo DFS ugu baaqay inay usoo gurmato Barakacayaasha kunool Degmadaasi.\nMaamulka dowlada ee degmada Garbahaarey ee gobolka Gedo ayaa markale walaac ka muujiyey xaaladda barakacayaasha ku nool xeryaha ku yaallo degmada Garbahaarey iyo deegaanno kale oo ka tirsan gobolka Gedo.\nIimaan Caddow, Guddoomiyaha degmada Garbahaarrey ayaa sheegay in dadka ku nool xeryahaasi ay kujiraan xaalad nololeed oo adag ayna haysan waxyaabaha aasaasiga u ah nolosha sida raashiin, iyo biyo nadiif ah.\nDadkan oo intooda badan kasoo barakacay degmada Buur-dhuubo iyo deegaanno ku dhow-dhow ayuu sheegay gudoomiyaha ineysan helin gurmad ama gargaar muddooyinkaan, maamulka Garbahaareyna uusan awood u laheyn in gargaar u fidiyo.\nGuddoomiyaha degmada Garbahaarrey ayaa dowlada iyo hay’adaha gargaarka kacodsaday in ay u gurmadaan dadkaas.\nDad badan ayaa kusoo barakacay degmada Garbahaarey kuwasoo kasoo qaxay dagaalada u dhexeeya ciidamada dowlada iyo xoogaga Al-shabaab.\nDhalinyaro Soomaali ah oo falal ay kamid tahay faraxumeyn ugu xirnaa Malta oo xabsiyada laga siidaayay.\nWararka naga soo gaarayo Malta, ayaa sheegaya in Halkaasi lagu hayo Maxaabiis badan oo u dhashay Dalka Somalia.\nMaxaabiista ayaa waxaa kamid ah dhalinyaro lagu kala magacaabo Omar Osman iyo Anwar Osman Hassan, waxaana la sheegayaa in dhalintaasi la qabtay.\nXariga dhalinyaradaasi ayaa waxaa kasoo baxaayo warar kala duwan, wararka qaar ayaa sheegaya inay xiran yihiin weli dhalintaasi, halka wararka qaarna ay sheegayaan in lagu waayay wax dambi ah islamarkaasina lasiiyay min450 lacagta Euro ah.\nLabada Dhibane, waxaa sannadkii 2007-dii la soo taagay Maxkamad, kadib, markii ay haweeney u dhalatay dalka Malta ku soo oogtay inay afar nin ku kufsadeen Xarunta Qaxootiga ee The Marsa Open Center waaberigii hore ee bishii March 19-dii ee sannadkii 2007-dii.\nSidoo kale, waxaa isla malta ku xiran dhalinyaro kale oo iyaguna ku eedeysan falal kala duwan gaar ahaan Kufsi iyo dhac, waxaana weli go’aan rasmi ah arrintaasi ka gaarin Maxkamada.\nLama Oga sida ay maxkamadu ka yeeli doonto dhalintaasi maadama ay iminka cafis iyo lacago ay isugu dartay Labo kamid aheyd Maxaabiistaasi\nAl-shabaab oo qaab cajiib ah looga soo bad baadiyay 30 qof oo ay Afduubteen.\nHowlgalka Midowga Afrika ee AMISOM ayaa sheegay in la soo badbaadiyay 30 qof ooa y afduubteen kooxda Al-Shabaab Al-Qaacida.\nWakiilka gaarka ah ee Midowga Afrika Soomaaliya, Maxamed Saalax Annadiif ayaa qoraal uu soo saaray oo loou talagalay saxaafadda ku sheegay in la soo badbaadiyay 30 qof oo qaad ka dajiyay garoonka diyaaradaha magaalada Kismaayo.\nWuxuu sheegay xog ay heleen ciidamada AMISOM iyo kuwa maamulka KMG ah ee Jubba in ay u suurtagalisay in dadkaas ay soo badbaadiyeen.\nWuxuu sheegay in dadkaas loo sii waday magaalada Jilib ee gobalka Jubbada Dhexe.\nWuxuu sheegay oo kale in dadkaan iyagoo bad qaba ay hadda ku sugan magaalada Kismaayo ee xarunta gobalka Jubbada Hoose.\nInta badan qaadka la geeyo Kismaayo ayaa lagu qaadaa diyaarad oo dhulka lama marsiiyo maadama deeganno badan oo Jubbooyinka ay gacanta ku hayaan Shabaab.\nMaleeshiyo Beeleed ku dagaalamay Degmada Matabaan oo la heshiisiiyay.\nGuddoomiyaha Gobolka Galgaduud Xuseen Cali Wehliye “Cirfo” oo Warbaahinta kula hadlay Gudaha Degmada degmada Dhuusamareeb ayaa sheegay in kan maamul ahaan, iyaga oo kaashanaya odoyaasha dhaqanka ee ku nool degmooyinka Dhuusamareeb Guriveel iyo Matabaan ee Gobollada Galgaduud iyo Hiiraan ay ku guuleysteen iney Xaliyeen khilaafka u dhexeeyay maleeshiyo beeleedyo halkaasi ku dagaalamay.\nWaxa uu Sheegay in la sii wadi doono kulamada lagu Heshiisinaayo Beelahaasi.Waxa uuna intaasi ku daray in degmada ay ka saareen dhinacyadii ku dagaallamay.\nGobollada Dalkeena Soomaaliya waxa Inta badan ka dhaca Dagaalo u dhaxeeya Maleeshiyo Beeleedyo kaasi oo soo noqnoqda.\nWasiir ka tirsan Somaliland oo bixiyey sir xasaasi ah (Wasiiro Al-Shabab xiriir la leh oo ku jira xukuumadda)\nCabdullaahi Abokor Cismaan,oo ahaa wasiir ku-xigeenkii hore ee amniga iyo wasaaradda arrimaha gudaha Soomaaliland ayaa xabsiga la dhigey,kaddib markii uu sheegay inay jiraan wasiirro xukuumadda Soomaaliland ka tirsan oo Al-Shabaab ah,waxuuna cadeeyey inay isticmaalam magacyo kala duwan.\nCiidamada ammaanka Soomaaliland ayaa weerar ku qaadey aqalka uu Hargeyso ka daganyahay wasiir ku-xigeenkii hore,kaaso ku yaalla xaafadda 26-Jun waxaana halka ka dhacey isku dhac muddo kooban socdey.\nRasaas xog-leh ayaa laga maqley guri uu daganaa Cabdullaahi Abokor ,waxaana gudaha u galey aqalkiisa ciidamada ammaanka oo la soo baxey,waxaana isku dhaca ka dhashey dhaawaca mid ka mid ah ilaaladiisa.\nCabdullahi Abokar Cusmaan\nXilligaan waxaa la sheegay wasiir ku-xigeenkii amniga ee wasaaradda arrimaha gudaha inuu ku jira xabsi ku yaalla magaalada Hargeysa,mana jirto wax hadal ah oo ka soo baxay laamaha ammaanka Soomaaliland.\nDhinaca kale,waxaa la adkeeyey amniga magaalada caasumada u ah maamulka Soomaaliland ee Hargeysa,ciidamada ammaanka ayaana la soo dhoobey jidadka waa weyn ee dhex qaada Hargeysa waxaan ay halka ka wadaan baaritaan.\nGawaarida iyo dadka shacabka ah ayaa la baarayey,waxaana la sheegay ciidanku inay sugayaan amniga Hargeysa.\nXOG:- Khilaafka u dhaxeeya Madaxweynaha iyo R/Wasaaraha oo wali taagan iyo Xog ku aadan Wasiirada la isku heesto.\nXildhibaanada Diyaarinaya Mooshinka Madaxweynaha Soomaaliya lagu ridayo oo sii kordhay (Warbixin Xasaasi ah)\n‘’ Waxaan wali wadnaa diyaarinta mooshin lagu ridayo MadaxweynahaSoomaaliya maadaama uu kabiyo diiday in uu qaato bayaankii aan uga codsany in uu is casilo , Xildhibaanada ku baaqay in uu is casilo Madaxaweynaha in ay sii kordhaan maahanee majirto in ay yaraanyaaan’’ ayuu yiri Xildhibaan la hadlay Shabakada Alldhacdo.com.\nXildhibaanada hada kusoo biray Xubnihii horey bayaanka u soo saaray ayaa la sheegay in ay ka caroodeen Maamul xumada dalka ka jirta iyo amaanka oo faraha kasii baxay kadib markii weerar dharaar cad Al-Shabaab ku galeen xarunta Golaha Shacabka ee Magaalada Muqdisho.\nAqriso Magacyada Sadax Nin oo Al-Shabaab ku toogteen Fagaare kuyaala Gobolka Shabeelaha Hoose.\nXarakada Al-Shabaab ayaa shalay galinkii dambe waxa ay xukun dil ah ku fuliyeen sadax nin ay ku eedeeyeen in ay ahaayeen Jawasiis la shaqeysa dowlada Federaaka Soomaaliya iyo Dowlado kale oo gacan siiya Dowlada.\nXukunka dilka ah ee lagu fuliyay sadaxdan nin ee Al-Shabaab jaajuusnimada ku eedeeyeen ayaa shalay galab ka dhacay fagaare kuyaala Deegaanka Buulo Mareer ee Gobolka Sh/Hoose ,waxaana soo xaadiray goobta dilku ka dhacayay Masuuliyiin katirsan Al-Shabaab iyo shacab aad u badan.\nQaadiga Maxkmada Al-Shabaab ee Gobolka Sh/Hoose ayaa sheegay in Sadaxda nin ay ahaayeen jawaasiis iyo kuwa u shaqeeya Dowlada , Waxaana ku jira Sadaxda nin ay dileen nin ka yimid deegaanada Soomaalida Itoobiya .\n1-Cali isxaaq cabdi oo 24 sano jir ahayaa lagu eedeeyay in uu kamid ahaa Ciidamada NabadSugida dowladda Federaalka islamarkaana uu dhowr qof oo Al-Shabaab katirsan gacan geliyay\n2-cusmaan Mahdi Cusmaan oo 33 sana jir ah ayaa isna Shabaab ku eedeeyeen in uu musharax u ahaa gudoomiye ku xigeenka Degmada qoryooley isagoona laqabtay xili maeelshiyaad si hoose u aruursanay si uu sheegay qaadiga Al-Shabaab.\n3-Bareele macalin C/Raxmaan oo 31 sano jir ah waxaa lagu eedeeyay fal jaasuusnimo isagoona ka yimid dhanka dhulka soomaaligalbeed Itoobiya waxa ayna Shabaab ku sheegeen in ninkan uu xubina ka ahaa ciidanka Liyuu Booliska.\nAl-Shabaab ayaa marar kala duwan xukuno dil ah waxa ay ku fuliyeen dad ay ku eedeeyeen in ay jawaasiis yihiin una shaqeeyaan Dowlada Soomaaliya iyo Dowlado shisheeye oo gacan saar la leh Dowlada Federaalka.\nDAAWO:- Jaaliyadda Soomaalida Uk oo madaxa iskula jirta, is-qab qabsi soo cusboonaaday.\nWaayadii danbe waxaa soo shaac baxayay, inuu Khilaaf xoogan soo kala dhex galay Jaaliyada Soomaaliyeed ee ku nool dalka UK.\nWaxaa jira 2 nin oo mid walbo uu sheeganayo inuu yahay Gudoomiyaha Jaaliyada Soomaaliyeed ee UK.\nKhilaafkan soo kala dhex galay Jaliyada, ayaa saameyn xoogan ku yeeshay Jaaliyada, iyadoo aysan jirin isku duubnaan, isku xirnaan, taasna ay sababtay inuusan jirin shaqsi u dooda dhibaatooyinka soo wajaha Soomaalida ku nool UK.\nTOP NEWS:- C/weli Gaas oo xaaladda ku xuntahay, dhaliil loo haayo siyaasadiisa!\nGolaha Difaaca ee Maamulka Puntland ayaa dhaliilay Siyaasada Madaxweynaha Maamulka Puntland Cabdi wali Gaas kadib markii sida ay sheegeen uu fulin wayay balan qaadyadii uu balan qaaday xiligii olalaha doorashooyinka Puntland.\nWaxa ay sheegeen gudigaa in Madaxweyne Gaas waxyaabo badan oo laga sugayay in uu qabto uusan qaban sidaa daraadeed ayay sheegeen in ay ku dhaliilayaan waxa ayna ka digeen in Puntland aan la buru burin oo laga taliyo aayaha Puntland.\nGudigaa oo ah Gudi iskiis isku abaabulay ayaa xusay in Madaxweyne Gaas siyaasada Puntland ku hugaamiyo tahay mid fashil ah oo aan dad iyo dal midna lagu hugaamin karin waxa ayna aad uga soo horjeesteen qaabka ula macaamilo Xukuumada Soomaaliya.\nGudigaa ayaa soo qaatay Shirar kala duwan oo dhacay muda ku dhawaad shan bilood ah kuwaas oo gudiga sheegen in ay dhaliilsan yahiin waxa ayna dhacdooyinkaa oo dhan eedeeda dusha u saareen Madaxweynaha Puntland Cabdi wali Gaas.\nGudiga ayaa sheegay in Xukuumada uu hugaamiyo Gaas waxyaabah ay ku fashilantay qayb ka yahay amniga waxa ayna tusaale u soo qaateen dilkii Sargaal ka tirsan Madaxtooyada Bosaaso uu dilay mid ka mid ah ilaalada Madaxtooyada Bosaaso.\nGaroomada kubada cagta oo mudooyinkii ugu dambeeyey ku soo bateen arin mucjiso iyo la yaab leh!!(Daawo Muuqaal+Wabixin)\nGaroomada kubada cagta aduunka ayaa waxaa la sheegay in mudooyinkii ugu dambeeyey ay ku soo bateen arin mucjiso iyo la yaab leh ka dib markii si caadi ah loogu arkay oo ayna kaamiradu si toos ah ay u qabatey Jini ku sugan garoomadaas arintaas oo yaab iyo amakaag ku reebtay qaar badan oo ka mid ah dadka aduunka.\nGaroomada kubada cagta ee ku kala yaala wadamada Jarmalka iyo Bolivia ayaa waxaa la sheegay in mudo bil gudahooda ah lagu arkey wax lagu sheegay inay yihiin Jini oo garoomadaas soo xaadirey , Jinigaan ayaa markii ugu dambeysay waxaa uu ka soo muuqday ciyaartii fiinaalka ee koobka Jeneraal daa’uudka dalka Jarmalka ee dhawaantaan dhexmartey kooxaha kala ah Bayern München iyo Borussia Dortmund, xilligii lagu gudo jirey ciyaartaas ayaa waxaa ka soo muuqday kaamirada oo ay qabatey reer aakhiraad ku dhex jira garoonka iyadoona markii dambe uu goobtaas ka baxsaday, Sidoo kale ayaa waxaa kol hore lagu dhex arkay garoon ku yaala dalka Bolivia oo ay ka socotey ciyaar ka tirsanayd koobka Copa Libertadores (oo ah mid la mid ah Champions League wadamada ku yaala South America) oo u dhexaysay kooxaha kala ah Defensor Sporting iyo kooxda The Strongest ayaa waxaa mar qura goraankaas lagu arkay oo ay kaamiraduna ay qabtey hoos madoow oo dhex ordaaya tarbuunka ay fadhiyeen taageerayaasha kooxdaas, Hooskaas ayaa waxaa uu u muuqday mid ku dul ordaaya dadkii daawanaayey ciyaartaas.\nUgu dambeyntiina iyadoo waxyaabahaas mucjisada ah ee lagu arkay garoomadaas ay yaab iyo amakaag ay ku noqotey qaar badan oo ka mid ah dadka aduunka ayaa waxaa jira inay dadka qaar ay ka muujiyeen shaki waxaa ay indhahoodu ay qabteen oo ay ku sheegeen inaysan aaminsaneyn, Laakiin qaar kale oo ka mid ah dadka aduunka ayaa waxay shegeen inay si cad ay ugu muuqata muuqaaladaan mucjisada ah oo aanan la dafiri karin, Laakiin si kastaba arintu ha ahaatee waxaan shaki ku jirin inay muuqaaladaas ay muujinayaan waxyaabo aan caadi ahayn oo ka soo muuqday garoomadaas lagu ciyaaraayey kubada cagta .\nWeerarkii xarunta BF oo muujiyey wax badan oo dadka aysan ka ogeyn DFS.\nWeerarkii Alshabaab ee ay dhawaan ku soo beegsadeen Xarunta Barlamaanka Federalka ayaa lala jahwareeray xeelladaha ay ku soo gaareen Xayndaabka Madasha Barlamaanka oo la og yahay inay Ciiddamo badan ku hareeraysan yihiin.\nQaabka ay Dagaalyahannadda uga soo dhex duseen Ciiddanka Dowladda ayaa lagu micneeyey Aragtiyo badan, waxayna hadal-haynta ugu badan tahay in ay jiraan Ilo u fududeeyey Hawlgalkooda iyo inay soo agaasintaan gaadiidkooda xambaarsanaa waxyaabaha qarxa.\nXeellad kasta iyo xoog kasta oo ay Alshabaab ku soo duullaan tagaan ayaa noqotay mid ay Madaxda Dowladda iyo Hay’adda Ammaanka ku soo baraarugaan, isla markaana uu abuurmo guux-siyaasadeed, khalkhal nabadgeliyo, eedeyn iyo in Mas’uul kasta uu ra’yigiisa ka dhiibo.\nBeesha Caalamka ayaa iyagana u kala harin inay si keli-keli iyo si wadar ahaan u cambaareeyaan Weerarkii Alshabaab ee Barlamaanka Federalka, waxayna Dowladda Federalka u muujiyeen inay la garab taagan yihiin Taggeero baahsan.\nYabooh kasta oo ay Beesha Caalamka u fidiyaan Dowladda Federalka waxaa daba socda dhaliil iyo inay saluug ka muujiyaan qaabka loo maamulay Kaalmooyinka Dhaqaalaha iyo kuwo Milliteriga.\nMadaxweyne Xasan Sheekh Maxamuud oo isagu mar khatar u galay inay Alshabaab ku khaarijiyaan Villa Somalia ayaa weerarkii Barlamaanka kadib sheegay in Isbedel lagu samayn doono Hay’adaha Ammaanka, laakiin weli ma muuqdaan Taabagelinta hadalkii Madaxweynaha.\nIs-casilaaddii Wasiirkii Amniga Qaranka, C/kariim Xuseen Guuleed ee Qarixii Barlamaanka kadib ayaa isagana dhaliyey su’aal-siyaasadeed ku aadan sababaha rasmiga ee uu isku casilay, iyadoo la og yahay inuu labo jeer Wasiir ka soo noqday labadii Xukuumadood ee ugu dambeeyey.\nXeeldheerayaasha docda wanaagsan wax ka saadaaliya ayaa la dhacsan go’aanka C/kariim Xuseen Guuleed, iyagoo ku tilmaamay inuu yahay Siyaasigii ugu horreeyey ee is-casila, kadib, markii uu fashil baahsan ku soo faruurmeen.\nLaakiin, Aqoonyahannadda sida gaarka u naqdiya Siyaasadda iyo Maamulka Xukuumadda haatan dhisan ayaa rumeysan inuu jiro Fashil Guud oo wada saameeyey Ra’isul-wasaare C/weli, Golihiisa Wasiiradda iyo Taliyayaasha Hay’addaha Ammaanka Gudaha oo iyagu aan wax waayo-aragnimo ka kororsanin Xeelladaha iyo weeraraddii Alshabaab ee uu dhiigga badan ku daatay.\nWaayo-aragnimo la’aanta laga dhaxlay casharadda weeraradda iyo is-qarxinta ee Alshabaab ayaa horseedi karta inay si joogto ah u dhacaan meertooyinka weeraradda iyo is-qarxinta wada socota.\nHay’addaha Ammaanka ee Dowladda ayaa iyagana lagu dhaliilaa inay ku soo baraarugaan marka ay dhacaan Weeraradda Alshabaab, waxayna bilbaabaan inay hubkooda sidii bandhig oo kale Waddooyinka la keeb yururaan, iyo inay baaritaanno aan kala sooc lahayn kula dhaqaaqaan dadka iyo gaadiidka.\nSidoo kale, Bulsho-weynta ayaa su’aallo ka keenay hab-dhaqankaasi, waxayna Magaallo-joogii hore dhacdadan soo noqnoqotay ku soo koobeen fal la mid ah qaabkii ay ka daawan jireen Filimaddii Cow boy-ga.\nDhinaca kale, Mas’uuliyiinta Dowladda (Rayid iyo Ciiddanba) waxay Weerradda Alshabaab kadib dhaqan ka dhigteen inay is-eedeeyaan iyo in khilaaf iyo kalsooni-darro abuuranto Hal-qabsina laga dhigto Isbedel iyo Isku-dhaandheyn baa lagu samaynaa Hay’addaha Fulinta iyo kuwa Amniga.\nSi kastaba ha ahaatee, weerar kasta oo ay Dagaalyahannadda Alshabaab ku soo qaadaan Farriisimadda Dowladda kadib , waxaad Madaxda Dowladda ka filan kartaa cambaarayn, Fadhiyo degdeg ah iyo in lagu dhawaaqo Isbedel dhinaca Amniga, balse aan ficil lahayn.\nDF oo ciidankii ugu badnaa soo wada si loo helo amaan buuxa.\nTaliyaha Hay’adda Sirdoonka Somalia General Bashiir Maxamed Jaamac (Bashiir Goobe), ayaa wuxuu daboolka ka qaaday in maalmaha soo socdo, ay Ciidan lixaad leh oo ka tirsan Nabad Suggida ku soo wajahan yihiin Magaalada Muqdisho.\nTaliyaha, ayaa wuxuu sheegay in Ciidamada Nabad Suggida ka tirsan ay ka soo laabanayaan dalka dibaddiisa, halkaasoo uu tilmaamay in ay tababaro ku soo dhameysteen.\nMa sheegin dalka ay ka soo laabanayaan Ciidamada cusub, iyadoo dhinaca kalana uu sheegay in Ciidamadaan ay in badan ka badan yihiin kuwa kale ee iminka dalka ka hawlgala.\nSidoo kale wuxuu sheegay in ay la dagaalami doonaan oo ay Caasimada ka sifayn doonaan mintidiinta Shabaabka, kadib markii uu ku eedeeyay in ay shaki gelinayaan xasiloonida Caasimada, sida uu yiri.\nGeneral Bashiir Maxamed Jaamac waxa uu tibaaxay dhalinyaradaan in ay yihiin kuwo gurxan oo fir fircoon, isla-markaana ay la imaan doonaan isbedel weyn oo ku aadan xagga ammaanka.\nSarkaalka ugu sareeya Hay’adda Sirdoonka Soomaaliya, ayaa maanta wuxuu sheegay in Madaxweynaha Soomaaliya iyo Wasaarada Arrimaha Gudaha, uu ka balanqaadaayo in isbedel muuqdo ay Ciidamada cusub ku soo dabaali doonaan Magaalada Muqdisho.\nGeneral Bashiir Goobe, ayaa ku soo cel celiyay Ciidamadaan in Magaalada Muqdisho ku imaan doonaan muddo toddobaad ah amaba toddobaadyada kale ee xigga, lana dareemi doono tiradooda.\nHadalkaan, ayuu ka sheegay Munaasabad maanta ka dhacday School Polizio (General Kahiye), oo tababar uu Madaxweyne Xasan Sheekh Maxamuud ugu soo xiray, Maamulo loo tababaray in ay ka hawlgalaan ilaa 25 Degmo, oo qaarkood ay gacanta ku hayaan Shabaab. Waxayna ka hawlgali doonaan marka laga saaro Al-Qaacidada Soomaaliya.\nXOG HOOSE:- Khilaafkii u dhaxeeyay Xasan Sheekh & Ra’iisul wasaarihiisa oo cirka isku shareeray iyo IGAD oo la safatay…\nWarar hoose oo aynu ka heleyno Villa Somalia ayaa sheegaya inay muran siyaasadeed soo kala dhex galay madaxweyne Xasan Sheekh iyo Ra’iisul wasaare C/weli Sheekh uu jiro.\nWararka ayaa sheegaya in dhanka awoodda la isku qabtay isla markaana xildhibaanno Hawiye iyo Daarood khilaafaadka taagan ay ka qeyb noqdeen.\nIlo-wareedyo soo baxaya ayaa sheegaya in beesha caalamka ay taageertay Ra’iisul wasaare C/weli Sheekh Axmed.\nWasiirada Damu-jadiid ee madaxweynaha ku fikirka ah ayaa kamid ah kuwa la isku khilkaafsan yahay.\nIGAD iyo beesha caalamka ayaa amray in Xasan Sheekh oo ah madaxweynaha dowladda Federaalka uu joojiyo awoodda uu sida aan cadaiga ahayn u isticmaalayo.\nIGAD waxaa ay amartay in Xasan uu ku wareejiyo awoodda inteeda badan Ra’iisul wasaaraha dalka Dr. C/weli SHeekh Axmed.\nMaalmihii dambe waxaa soo baxayay eedo Ra’iisul wasaare C/weli uga imaanayay qaar kamid ah xildhibaanada iyo siyaasiyiin ku eedeynayay inuu qalalaase ku lug leeyahay.\nHase yeeshee, beesha Daarood ayaa inta badan taageero weyn u heysa Ra’iisul wasaaraha inkastoo beelaha qaar ay tabanayaan in ra’iisul wasaaraha uusan qaban wixii loo igmaday.\nDAAWO WAREYSI XIISO LEH:- Sheekh Kenyaawi muxuu kala kulmay dalalka Holland & Norwey?\nDad badan oo xabsiga Kismaayo la dhigay ka dib markii lagu eedeeyay in ay..\nMahad Cali Salaad oo ah taliyaha ilaalada waddooyinka magaalada Kismaayo ee maamulka KMG ee Jubba ayaa sheegay inay wadaan howlgallo ay kula dagaalamayaan dadka ka soo hor-jeeda bilicda magaalada Kismaayo.\nTaliyaha ayaa sheegay in 12 qof ay xir-xireen ciidamada kadib markii lagu qabtay iyagoo qashin ku daadinaya waddooyinka magaalada Kismaayo, gaar ahaan wadada Somali Star ee magaalda Kismaayo.\nCiidamada ilaalada waddooyinka ee maamulka degmada Kismaayo ayaa waddooyinka waa weyn ee magaaladaasi lagu arkayaa iyagoo gaaf-wareegaya magaalada Kismaayo si ay uga qeyb qaataan baabuur.\nTaliyaha ayaa dadweynaha ku nool Kismaayo faray in dadka shacabka ah ay qashinka u dhiibaan baabuurta maamulka uu ugu tala-galay.\nQof walba ayuu sheegay in masuuliyadi ay ka saaran tahay bilicda iyo nadaafadda magaalada Kismaayo ee xarunta gobalka Jubbada Hoose.


Al-Shabaab oo dhulkii ku ciriiriyoobay, iyo qorshaha Dowlada ee suulinta Al-Shabaab.. Warbixin…\nDUHUR-Tan iyo sidii Al-Shabaab birta looga aslay waxaa kor u sii kacaya rajada Dowlada KMG ay ka qabto inay hanato dhamaan goobaha ay Al-Shabaab ku suganyihiin, isla markaana waxaa aad loo hadal hayaa qaabka ay dowlada Soomaaliya u maarayn doonto deeganada ay ka cayriyaan Al-Shabaab.\nWaxaa xarumaha Dowlada Soomaaliya ka socda abaabul dagaal iyo diyaar garow heersare ah oo ay si wada jir ah u wadaan Ciidamada AMISOM iyo kuwa Itoobiya, waxaana dhowaan la filayaa dagaal labo jiha ah in lagu qaado Al-Shabaab, kasoo la filaya in Ceelasha biyaha iyo jidka Baydhabo la isku soo riixo.\nDhinaca kale waxaa sii kordhaya duqeymaha lala beeganayo Horjoogayaasha Al-Shabaab, kadib markii si toos ah ay u sheegteen inay ku biireen Ururka argagaxisada Caalamiga ah ee Al-Qaacida, waxaana wararka sheegayaan diyaarado aan la ogayn meesha laga leeyahay inay duqeyn ay ku dhinteen rag wax ka ahaa ururka Al-Shabaab ka geysteen deegaan hoos yimaada Shabeellada Hoose.\nSi kastaba ha ahaatee waxaa Dowlada Soomaaliyeed iyo beesha caalamka looga fadhiyaa sidii ay u hanan lahaayeen dhulka ay Al-Shabaab ka saaraan iyo inay rajada Ummadda Soomaaliyeed dib u soo nooleeyaan.\n« Madaxda dalka Soomalia ee ka qeybgashay shirkii ka dhacay dalka Uk oo xalay ka qeybgalay xaflad loogu qabtay magaalada London.\nShabaab oo bandow kusoo rogay Afgooye »


AKHRISO: Agaasimaha Wasaaradda Ganacsiga oo Shaqo Joojin lagu sameeyay | Wardoon Wardoon.net - Somali News\nAKHRISO: Agaasimaha Wasaaradda Ganacsiga oo Shaqo Joojin lagu sameeyay\nWasiirka Ganacsiga iyo Warshadaha Xukuumadda Soomaaliya Maxamed Cabdi Xayir Maareeye ayaa xilka ka qaaday Agaasimihii Guud ee Wasaaradda C/llaahi Xayir Ducaale iyo Agaasimihii Waaxda Ganacsiga C/qaadir Cismaan Maxamed.\nWareegto uu soo saaray Wasiir Maareeye ayuu kaga hadlay maamul xumo iyo wax is daba marin ka socota Wasaaradda Ganacsiga, isagoo eedeyn culus u jeediyay Agaasimihii Guud ee uu xilka ka qaaday.\nMaareeye ayaa xilka Agaasimaha Guud ee Wasaaradda Ganacsiga si KMG ah ugu magacaabay C/kariin Maxamuud Axmed oo horay u hayay xilka Agaasimaha Waaxda Mashaariicda iyo xiriirka dowlad goboleedyad,a inta lga soo dhameystirayo qorshayaasha guud ee dib loogu hagaajinayo Agaasimayaasha Guud.\nSidoo kale waxaa xilka Agaasimaha Waaxda Ganacsiga ee Wasaaradda loo magacaabay Axmed Cali Xasan.\nAgaasimihii xilka laga qaaday C/llaahi Xayir Ducaale ayaa waxaa la faray inuu muddo 48 saac xilka ku wareejiyo, kana dhex baxo howlaha maamulka Wasaaradda oo aanu wax faragelin dambe ku sameyn isla markaana iska xaadiriyo Xafiiska Guddiga Shaqaalaha Rayidka.\nHalkan hoose ka akhriso warqada ka soo baxday Xafiiska Wasiirka Ganacsiga.


HomeWararka CiyaarahaMohamed Salah iyo Virgil Van Dijk oo Ka Maqnaan Doona Kulanka Southampton\nJamaahiirta kooxda Liverpool ayaa war cusub ka helay xaalada xiddigaha ugu muhiimsan kooxdooda ee Mohamed Salah iyo Virgil Van Dijk kuwaas oo dhaawacyo ku haleeleen ciyaartii ugu dambaysay ee ay Sabtidii ku qaadeen FA Cup.\nMohamed ayaa la bedelay qaybtii hore ee kulankii ay Chelsea uga guuleysteen FA Cup halka Virgil Van Dijk bedel lagu sameeyay kahor intii aan la gelin wakhtigii dheeriga ahaa.\nLiverpool ayaa ilaa haatan xilli ciyaareedkan kusoo guuleysatay FA Cup iyo Carabao Cup halka ay fursado aad u fiican u haystaan inay afarleyda koobabka ah ku dhammaystiraan Premier League iyo Champions League.\nUgu horreynba, Reds oo ka warqaba in Man City ay dhibco lumisay kulankii ay shalay bar-bardhaca lasoo gashay West Ham United ayaa booqanaya Southampton Salaasada habeen dambe ah si ay guul usoo gaadhaan farqiga hoggaankana uga soo dhigaan hal dhibic.\nSida uu haatan sheegayo saxafiga arrimaha Liverpool ku dhaw ee Paul Joyce, Mohamed iyo Virgil ayaa labaduba Liverpool ka maqnaan doona kulankaas ay Saints u tagayaan ee go’aamin kara xilli ciyaareedka.\nPaul Joyce ayaa sheegaya in tababare Jurgen Klopp uusan doonayn inuu halis galiyo xiddigahaas si ay taam buuxa ugu noqdaan kulanka Final-ka Champions League ee Real Madrid ee 28-ka bishan May.


”NATO kama maaranto Turkiga!” – RW Holland oo ka hadlay muhiimadda Turkiga (Arag booska uu ku jiro) | Hadalsame Media\nHome Arrimaha Caalamka ”NATO kama maaranto Turkiga!” – RW Holland oo ka hadlay muhiimadda Turkiga...\n”NATO kama maaranto Turkiga!” – RW Holland oo ka hadlay muhiimadda Turkiga (Arag booska uu ku jiro)\n(Amsterdam) 19 Okt 2019 – Gaashaanbuurta NATO kama “maarmi karto” dalka mudada dheer ka midka ahaa ee Turkiga, sida uu qabo Wasiirka Koowaad ee Netherlands, Mark Rutte.\nRW Rutte oo weerarka Turkiga ee woqooyi bari Suuriya kala hadlayay Baarlamanka dalkiisa — kaasoo ay dalal badan oo Galbeed ihi kasoo horjeesteen — ayaa sheegay in dadka ku doodaya in NATO ay Turkey la’aan ku fiican tahay aysan meesha ku haynin “aragti aqliyaysan.”\n“Turkey waa mid ka mid ah xubnaha ugu xooggan NATO. Ilama aha inay NATO wax tari doonto Turki la’aantii siyaasad-dhuleed iyo istaraatijiyad ahaanba,” ayuu Rutte hoosta ka xarriiqay.\nTurkiga oo xubin ka ahaa gaashaanbuurta NATO tan iyo 1952-kii, ayaa ah dalka ugu xooggan NATO oo idil ama ugu ciidan ballaaran marka laga reebo dalka Maraykanka.\nDalalka Galbeedka sida UK, France, Sweden, Germany, USA iwm ayaa lagu eedeeyay munaafaqad iyo laba wajiilayn, iyagoo tusaale ahaan diidey inay cunaqabatayn hubka ah kusoo rogaan Sucuudiga oo weeraray Yaman isla markaana diley weriye Khasuuqji, balse Turki kusoo rogey, taasoo loo fasiray in Turkigu uu hubkiisa soo saaro 70%, sidaa darteed, aanu jirin hub badan oo uu ka iibsado Galbeedka, halka Sucuudigu uu 100% ka iibsado hub ay balaayiin uga baxdo.\nPrevious articleJidkii saxda ahaa ayaan ku joognaa haddii laga doodayo ”Yaa taallo mudan” ee aan laga dooday ”taallo la fuqsaday!”\nNext articleSomalia oo dhowr dal kala hadashay sidii loo qalabayn lahaa ciidamada Somalia\n(Milano) 29 Nof 2020 - AC Milan ayaa hoggaanka dheereeysatay kaddib markii 2-0 meel iskaga dhigtay kooxda Fiorentina iyadoo ay goolasha u kala dhaliyeen...\nChelsea team news! 📝#CHETOT pic.twitter.com/S4WQ7k3v1j — Chelsea FC (@ChelseaFC) November 29, 2020 https://platform.twitter.com/widgets.js Chelsea vs Tottenham Chelsea vs Tottenham 𝗧𝗘𝗔𝗠 𝗡𝗘𝗪𝗦 🗒 Lloris (C), Aurier, Rodon, Dier, Reguilon, Hojbjerg,...


Puntland oo Kudhawaaqday go’aamo cusub oo looga hortagaayo Sicir bararka | Allbalcad Online\nHome WARARKA Puntland oo Kudhawaaqday go’aamo cusub oo looga hortagaayo Sicir bararka\nPuntland oo Kudhawaaqday go’aamo cusub oo looga hortagaayo Sicir bararka\nBangiga dowladda iyo bangiyada gaarka loo leeyahay ee ka hawlgala degaanada Puntland waxaa laga furayaa furuuc lagu kala sarifto lacagaha.\nWasaaradaha, hay’ada dowladda, dowladaha hoose iyo shirkadaha bixiya adeegyada guud sida biyaha, korontada iyo wixii la mid ah waxaa lagu wargelinayaa in ay si toosa u dhaqan geliyaan isticmaalka lacagta Shilinka Soomaaliga, mana jiro doono muwaadin Puntland oo lagu khasbi karo in uu wax ku bixiyo doolar.\nShirkadaha bixiya adeega lacagta ee danabaysan iyo Applications kooda waxaa lagu wargelinaya in ay farac lacageed xadidan oo Shilin Soomaali ah ku daraan adeegyadadoodi hore ee doolrka keliya loogu isticmaali jiray .\nWaxaa la mamnuucay in wax Shilin Soomaali ah xuduudaha laga soo geliyo degaanada Puntland.\nBangiga dowladda Puntland wuxuu si rasmi ah u diiwangelin doonaa lacagta Shilinka Soomaaliga ee degaanada Puntland laga isticmaalo iyo tiradeeda si loogu go’aan qaato baaxada sarifka lacagta qalaad ee suuqyada Puntland looga baahan yahay.\nBangiga dowladda wuxuu xeer iyo habraac u sameynayaa sarifka iyo sariflayaasha ka hawlgala degaanada Puntland.\nCid kasta oo is hortaggaa osticmaalka lacagta Shilinka Soomaliga waxay gashay dambi qaran, waxayna mutaysanayaan ciqaab wafaqsan sharciga.\nGuddigu waxay furayaan xarumo cabasho, waxay sidoo kale dadwaynaha farayaan in cidii diida Shilin Soomaali ay ku wargeliyaan xarumaha booliska ee ugu dhow.\nPrevious articleMareykanka oo faah faahin Kabixiyay duqeyn uu ka fuliyey Jubbada Dhexe\nNext articleWafdi hordhac u ah ra’iisul wasaare Rooble oo gaaray Garowe


Sidee Loo raaligaliyaa qofka Nolosha kulawadaagaya? Raac Qaabkaan | Sidee Loo raaligaliyaa qofka Nolosha kulawadaagaya? Raac Qaabkaan | Hal Sheegaha La Hubo\nKulanti wacan oo wanaagsan dhamaantiimba saaxiibayaal,kuna soo dhawaada warbixin gaar ah oo aan todobaadkaan diiradda ku saarayo sida loo raali-geliyo Xaaskaaga/Ninkaaga, ama qofka uu idiinka dhaxeeyo xiriirka saaxiibtinimo,marka uu khilaaf idiin soo kala dhex-galo maadaama isku-dhaca uu qeyb ka yahay nolol maalmeedka dadka ama lamaanaha.\nWaxaa Qoray Maxamed Cisman Xabiib


Col Tuuryare oo loo magacaabay agaasimaha hay’adda nabad-sugida Hiiraan | Hiiraan Net | Wararka somalia | Somali news | Warar, Quraan iyo Tafsiir.Hiiraan | Hiiraan Net |\nCol Tuuryare oo loo magacaabay agaasimaha hay’adda nabad-sugida\nby admin | Sunday, Sep 21, 2014\nMuqdisho : HN :– Wasiirrada Soomaaliya ayaa maanta qaatay kulan deg deg ah oo la sheegay in looga hadlay arrimo dhawr oo ay ka mid yihiin ammaanka qaranka iyo Hindise-sharciyadeedka Biyaha.\nSidoo kale.wasiirrada kulanka ay qaaten waxaa ay ku magacaaben Taliyaha ciidammada nabad-sugidda iyo Sirdoonka Qaranka. Golaha Wasiirada Xukuumadda Federaalka Soomaaliya ayaa xilka Taliyaha ciidammada nabad-sugidda iyo Sirdoonka Qaranka u magcaabay Cabdiraxmaan Maxamed Tuur-yare.\nCabdiraxmaan Maxamed Tuuryare taliyaha cusub ee hay’adda nabad-sugidda qaran ayaa horay usoo noqday guddoomiyaha maxkamadda millatariga Soomaaliya,xilkasta oo u hayey muddooyinkii danbe.\nWasiir-ku-xigeenka War-faafinta Xukuumadda Soomaliya Mudane Cabdulaahi Colaad Rooble ayaa ka dib markii uu soo dhammaaday shirka Golaha Wasiirada waxa uu la hadlay saxaafadda, isagoo sheegay in Goluhu isku raacay magcaabidda Taliyaha Ciidanka Nabad-sugidda iyo Sirdoonka Qaranka.\nWasiirku isagoo hadlaya, waxa uu yiri“ Golaha Wasiiradu waxa ay sidii caadada ahayd ka hadleen xaaladda ammaanka, iyadoo war-bixinno laga dhegaystay Wasaaradda Ammaanka Qaranka. Golahu waxa uu sidoo kale isku raacay magcaabidada Taliyaha Ciidanka Nabad-sugidda iy Sirdoonka Qaranka oo loo magcaabay Cabdiraxmaan Maxamed Tuuryare.\n“Waxaa xusid mudan in magacii Agaasimaha Hay’adda meesha laga saaray oo lagu beddelay Taliyaha Ciidanka Nabad-sugidda iyo Sirdoonka Qaranka, magacaasi ayaana loogu yeeri doonaa. Goluhu waxa uu u rajaynayaa taliyaha cusub in uu shaqadiisa u guto si hufan oo daacadnimo iyo waddaniyadi ku jirto.\nXilka loo magacaabay Col C/raxmaan Tuuryare ayaa horay looga qaaday C/llaahi Sanbaloolshe oo xil ka qaadistiisa buuq siyaasadeed ka dhax abuurtay dowladda kaddib markii uu ka biyo diiday madaxweynaha inkastoo markii danbe uu aqblay.


Home Wararka Ciidankii Baydhabo la geeyay oo qaar ka mid ah ay hubkoodii iibsaday\nCiidankii Baydhabo la geeyay oo qaar ka mid ah ay hubkoodii iibsaday\nDowladda Federaalka ah ee Soomaaliya ayaa maalmo ka hor Ciidamo Police ah oo tiro ahaan gaaraya 200 askari geysey Magaalada Baydhabo, si u maamulaan amniga goobta ay ka dhaceyso Doorashada Madaxweynaha Maamulka Koofur galbeed.\nWarar lagu kalsoon yahay oo caawa ka heleney Magaalada Baydhabo ayaa sheegaya in ilaa 13 askari in hubkoodii ay iibsadeen, afar kala si xoog ah looga qaatey sida uu noo xaqiijiyeen Saraakiil ka tirsan police ka qeybta Gobalka bay.\nBulashada reer koonfur galbeed ayaa walaac iyo wel wel balaaran ka muujisey ciidanka lagu soo daabuley Baydhabo, waxayna ku tilmaameen ciidankan fidno Xamar laga keeney.\nMadaxweynaha Jamhuuriyadda Federaalka Soomaaliya Maxamed Cabdullaahi Maxamed Farmajo ayaa waxaa uu wax walba ka hormarinaya rabitaankiisa gaar ka ah ee uu ku doonaayo in uu helo madaxweyne isaga uu sameysetey oo maqaarsaar ah, isagoon ka eegeynin Dhibaatada ka imaam karta.\nPrevious articleShaqaalle Gaaraya 300 oo laga eryay garoonka Aadan Cadde iyo Xalane+Xiisad ka taagan!!\nNext articleTaliyaha Ciidanka Xoogga Dalka oo farin adag u diray Ururka Al Shabaab\nMaamul cusub oo loo sameeyay Degmada Af-madoow ee gobolka J/hoose\nFarmajo: Deriska waa inaan degdeg ugu tacsiyadeeyo, Somalida maya Sabab?


Madaxweyne Silaanyo oo Wasaaradda Caddaalada ka qaaday maamulkii iyo miisaaniyadii Maxkamadaha\nHome WARARKA Madaxweyne Silaanyo oo Wasaaradda Caddaalada ka qaaday maamulkii iyo miisaaniyadii Maxkamadaha\nHargeysa(Berberanews):- Madaxweynaha Somaliland Axmed Maxamed Maxamuud (Siilaanyo), ayaa Maamulka iyo Miisaaniyadda Maxkamadaha hoose ee dalka ka hoos-saaray Wasaaradda Cadaaladda oo ay hoos-tegi jireen, isla markaana Maamulkooda iyo Miisaaniyaddoodaba hoos-geeyey Maxkamadda Sare, ka dib markii ay Masuuliyiinta Maxkamadaha hoose cabasho ka gudbiyeen Wasaaradda Cadaaladda ee maamulaysay ee ay ku fashilantay hagiddooda.\nWaxaa sidaa lagu sheegay Wareegto Madaxweynuhu Maanta soo saaray, taasoo uu Warbaahinta u kala diray Afhayeenka Madaxtooyada, ayuu Madaxweynuhu in uu go’aankaas gaadhay, ka dib markii ay gaadheen cabashooyin ay Hawl-wadeennada iyo Guddoomiyeyaasha Maxkamadaha hoose kaga cawdeen Wasaaradda Cadaaladda ee ay Maamul ahaan iyo Miisaaniyad ahaanba hoos-tegi jireen, kana hoos-saaray oo uu Maxkamadda Sare ku wareejiyey, isaga oo u cuskaday qodobbo kala duwan oo Dastuurka ku jira.\nWareegtadaas oo uu Hay’ado iyo Masuuliyiin kala duwan qaarna ku socodsiiyey, qaarka ogeysiin ku siiyey, sidoo kalena Masuuliyiin iyo Hay’ado kala duwan ku amray, waxaa Nuqul ka mid ah oo u dhignaa sidatan:-\n“Madaxweynaha Jamhuuriyadda Somaliland, Mudane Axmed Maxamed Silaanyo, waxa uu wareegto Madaxweyne oo summadiisu tahay JSL/M/WM/222-4481/012017 uu Wasaaradda Cadaaladda kaga wareejiyey Maamulka Shaqaalaha iyo Miisaaniyadda Maxkamadaha Hoose, Kaaliyayaasha, Gaadhsiiyayaasha iyo Adeegayayaasha ka hawlgala Maxkamadaha Hoose ee Dalka kuna wareejiyey Maxkamadda Sare ee JSL, Maamulka iyo Miisaaniyadda Maxkamadaha Hoose ee Dalka, magaca Wasaraadduna uu noqon-doono; ‘Wasaaradda Cadaaladda JSL.’ Sida uu dhigayo Qodobka 106-aad ee Dastuurka Jamhuuriyadda Somaliland.\nWareegtada Madaxweynaha JSL: Ku: Wasiirka Wasaaradda Cadaaladda, Ku: Guddoomiyaha Maxkamadda Sare ee JSL ahna Guddoomiyaha Guddiga Cadaaladda, Ku: Wasiirka Wasaaradda Maaliyadda, Og: Guddoomiyaha Hay’adda Shaqaalaha Dawladda, Og: Xubnaha Guddida Cadaaladda, Og: Wasiirka Wasaaradda Madaxtooyada;\nUjeeddo: Wareegto Madaxwayne Wareejinta Maamulka iyo Miisaaniyadda Maxkamadaha Hoose. Mudanayaal iyo Marwo, Markaan Arkay: Qodobka 90aad ee Dastuurka Jamhuuriyadda Somaliland; Markaan Arkay: Qodobbada 37aad, 97aad, 99aad, 106aad, 107aad iyo 108aad ee Dastuurka Jamhuuriyadda Somaliland iyo Xeerka Nidaamka Garsoorka Xeer Lr. 24/2003;\nMarkaan Tix-geliyey: Qoraalka ka soo baxay dhammaanaba Guddoomiyeyaasha Maxkamadaha Rafcaanada Gobollada Dalka, kuwaas oo ku caddeeyey qoraalaadaasi tabasho ay ka qabaan Maamulka iyo Miisaniyadda Maxkmadaha Hoose ee ay Wasaaradda Cadaaladdu gacanta ku hayso; Waxaan soo saaray;\nIn laga bilaabo Sannad Miisaaniyadeedka 2017-ka, waxaa Wasaaradda Cadaaladda laga soo wareejiyey Maamulka iyo Miisanayada Maxkamadaha Hoose ee Dalka. 2. In lagu wareejiyo Maxkamadda Sare ee JSL Maamulka iyo Miisaaniyadda Maxkamadaha Hoose ee Dalka, si loo kala madax bannaaneeyo Waaxaha Qaranka, sida ay dhigayaan Qodobka 37aad, Faqraddiisa 2aad iyo Qodobka 97aad ee Dastuurka Jamhuuriyadda Somaliland.\nIn Kaaliyayaasha, Gaadhsiiyayaasha iyo Adeegayayaasha ka hawlgala Maxkamadaha Hoose ee Dalka, la hoos geeyo Maxkamadda Sare, nidaamka shaqaalayntoodana iyada oo loo raacayo Qodobka 108aad, Faqraddiisa 1aad ee Dastuurka Jamhuuriyadda Somaliland iyo Xeerka Nidaamka Garsoorka ee Xeer Lr. 24/2003.\nIn magaca Wasaraadduna uu noqdo ‘Wasaaradda Cadaaladda JSL’, sida uu dhigayo Qodobka 106aad ee Dastuurka Jamhuuriyadda Somaliland. Haddaba, waxaan farayaa Wasiirka Wasaaradda Caddaaladda in uu si dhammaystiran ugu Wareejiyo Maxkamadda Sare Maamulka Shaqaalaha iyo Miisaaniyadda Maxkamadaha Hoose ee dalka.\nSidoo kale, waxaan farayaa Wasiirka Wasaaradda Maaliyadda iyo Hay’addaha kale ee ay khusayso in ay dhaqangeliyaan Wareegtadan, isla markaana ay ka gutaan waajibaadkooda dastuuriga ah. ALLAA MAHAD LEH.”\nPrevious articleKu dhawaad 100 Ruux oo Muhaajiriin ah, ayaa lagu la’yahay Badda Mediterranean-ka\nNext articleSaddexdii Kiish ee Wasiiradda Iyo Boqorka !